Deset zdravstvenih simptoma koje ne smete ignorisati! – Nadlanu.com\nDeset zdravstvenih simptoma koje ne smete ignorisati!\nObjavljeno 21. mar 2014. / 15:52:44\n1. Neočekivani gubitak težine\nAko dođe do neplaniranog gubitka težine, te izgubite više od 5% svoje ukupne težine kroz mesec dana ili 10 % kroz 6 meseci, ili do neke iznenadne promene, npr. ako se celi život borite s kilogramima i tada iznenada smršate trebali biste se javiti lekaru na pregled.\n2. Uporna temperatura\nNeki virusi mogu uzrokovati temperaturu i obično ako nije temperatura jako visoka (do 38°C) nekoliko dana ste sigurni. Ali, ako imate povišenu temperaturu (između 37,5 i 38,5) duže od nedelju obvezno se javite lekaru. Povišena telesna temperatura može signalizirati ozbiljne infekcije iako nema drugih popratnih simptoma. Što je viša temperatura to se što hitnije javiti lekaru.\nAko ste zdrava osoba koja uobičajeno nema problema s disanjem, a osetite iznenadne poteškoće ili kratak dah hitno se javiti lekaru. Ako imate astmu ili znate šta uzrokuje probleme s disanjem tada biste trebali slediti preporuke vašeg lekara.\n4. Neobjašnjive promjene u radu creva\nKljučna reč je promena. Neki ljudi imaju crevnih problema godinama i ne bi trebali pomisliti kako sada zbog zatvora moraju hitno lekaru iako su već razgovarali s njim o tom problemu, nego ako dođe do promene iznenada.\n5. Promena u mentalnom stanju\nDezorijentacija, zbunjenost, halucinacije ili iznenadno agresivno ponašanje zahtevaju hitnu lekarsku pažnju.\n6. Nove ili učestalije glavobolje\nVećina glavobolja je iritantna, ali nestaje sama od sebe, međutim u nekim slučajevima glavobolje signalizuju ozbiljniji poremećaj. Glavobolja koja dođe iznenadno i pomislite kako je to najgora glavobolja u vašem životu zahteva hitnu lekarsku intervenciju.\n7. Kratkotrajni gubitak vida, sposobnosti govora ili paraliza dela tela\nOvo mogu biti rani signali udara i što pre dođete do lekara to ćete bolje proći.\n8. Blicevi svetla\nAko vam se pojavljuju fleševi svetla, a nisu uzrokovani migrenom javite se lekaru. Osim toga simptomi na oku koji zahtevaju hitnu lekarsku pažnju su značajno povećanje tamnih mrlja koje plutaju pred očima, iznenadna „zavesa“ ili osećaj kao da gledate kroz filter.\n9. Osećaj sitosti iako ste malo pojeli\nAko neko vreme primetite promene u ponašanju za stolom, najedete se npr. ranije nego uobičajeno možda biste se trebali konsultovati s lekarom. Možda se radi o nekom poremećaju u funkciji probavnog sistema.\n10. Vrući, crveni i znojni dlanovi\nU nekim situacijama (stres, nervoza) kao izolovani simptomi mogu biti su normalna stvar, ali ako se pojave zajedno javite se lekaru.


Slavio ulazak u Primeru, optužili ga da je na kokainu: Igrač Kadiza morao na test da pobije optužbe - Telegraf.rs\n15/07/20 | 19:11 ≫ 19:29\nSlavio ulazak u Primeru, optužili ga da je na kokainu: Igrač Kadiza morao na test da pobije optužbe\nMasa je ubedio kritičare da je njegovo "neobično" ponašanje samo plod euforije, a ne upotrebe opijata\nKadiz se vratio u Primeru posle 14 godina i naravno da je to bio razlog za pojačano slavlje u taboru Andalužana kakvo dugo nije viđeno. Slavilo se i pred kamerama klupske televizije za koju je, pored ostalih, impresije o velikom rezultatu izneo i fudbaler Nano Masa nakon saznanja da je matematički obezbeđena promocija u najviši razred španskog fudbala.\nUpravo je slavlje ovog fudbalera izazvalo brojne omentare navijača koji su njegovo ponašanje pred kamerama opisali kao "čudno" i previše "veselo", pa su posumjali da je bio pod dejstvom opijata, i to ne alkohola.\nMasa je bio presrećan dok je davao izjavu, primetne su bile grimase koje je pravio pre nego što je krenuo da priča, a u jednom trenutku je i rukom zagrlio voditelja.\n- Mnogo sam emotivan - rekao je euforično fudbaler Kadiza pre nego što je spustio ruku na rame sagovorniku.\nKada se malo "ohladio" postao je svestan da se našao na udaru određenih sumnjivaca koji su ga optužili da je "sigurno bio pod dejstvom droge", što je Masu nateralo na jedini logičan korak kako bi razuverio takve - testirao se na nedozvoljene supstance.\nU međuvremenu nalazi su stigli i potvrdili da je čist!\nMasa se tim povodom obratio javnosti putem svog instagrama.\n- Vidim da su se pojavili krajnje neumesni i optužilački komentari na račun videa u kom sam u slavljeničkom zanosu. Osećam zato obavezu da istupim protiv takvih optužbi, koje su neistinite i dovode u pitanje moj profesionalizam. Zbog svega toga, potpuno transparentno, odlučio sam da se testiram i da dokažem da su optužbe na moj račun lažne i totalno neistinite - poručio je fudbaler Kadiza sa laboratorijskim nalazom koji je dao na uvid javnosti.\nRealu se ovako smeju u Španiji posle blamaže protiv Kadiza (VIDEO)\nGledaš prazan stadion, čuješ huk s tribina: Primera se vratila posle tri meseca, Okampos tukao Betis\nOlimpijska šampionka pod sumnjom na doping, preti joj suspenzija od četiri do osam godina\n(UŽIVO) Metropolitan - Partizan, crno-belima pred pravim debaklom u Parizu\n15. jul 2020 | 22:45


SLIJEDI UDAR DŽIHADA: Srpska glavna brana širenju islamske države u Evropi!\nNaslovnica Teme Islam SLIJEDI UDAR DŽIHADA: Srpska glavna brana širenju islamske države u Evropi!\nUoči Dana Republike krenuće vrlo snažna kampanja ili napadi, koja će trajati do kraja januara, sa malom pauzom, a biće intenzivno nastavljeni na proljeće, kaže vojni komentator\nVojno-politički analitičar Gostimir Popović ocjenio je u petak da je Republika Srpska glavna prepreka na putu stvaranja islamske države u Evropi, zbog čega će na Srpsku u narednom periodu biti vrlo snažnih udara.\n“Nevladine organizacije, ili ne znam kako ih više nazvati, na čelu sa Svjetskim kongresom Bošnjaka Sjeverne Amerike rade na intenzivnoj islamskoj kampanji prema cjelokupnom evropskom sistemu, a ključni objekat napada im je Republika Srpska”, rekao je Srni Popović, komentarišući posljednja istupanja koalicije “Prvi mart” i bivšeg reisa Islamske zajednice u BiH Mustafe Cerića.\nOn je naglasio da se moglo i pretpostavljati da će uoči Dana Republike Srpske krenuti vrlo snažna kampanja ili napadi, koja će trajati do kraja januara, sa malom pauzom, a biće intenzivno nastavljeni na proljeće.\nPopović je istakao da su među satelitima Svjetskog bošnjačkog kongresa i nevladine organizacije iz Sarajeva, a posebno famozni “Prvi mart”, dodajući da tu koaliciju ne zovu organizacijom, jer je to na neki način koordinacija udruženja kojih ima veoma mnogo i kojima se upravlja iz istog centra.\n“Danas je jasno pokazano iz kojeg centra se njima upravlja, tako da je prethodni poglavar islamske zajednice u BiH pokazao da želi da uđe u politiku i da želi da stvara islamsku državu u Evropi”, naveo je Popović.\nPošto je koordinator “Prvog marta” Emir Suljagić posljednjeg dana 2013. godine svim Srbima zaposlenim u administraciji opštine Srebrenica poslao “morbidnu” čestitku, u kojoj ponavlja da je Srpska nastala na “genocidnim temeljima”, novi front protiv Srpske otvorio i Mustafa Cerić, koji je posredstvom Svjetskog bošnjačkog kongresa poslao deklaraciju kojom se Bošnjaci pozivaju na izazivanje nemira i nepoštovanje institucija Srpske.\nU dokumentu se navodi i da će taj kongres imati zadatak i da napravi nacionalni program Bošnjaka za odnose sa susednim narodima, kao i za umrežavanje svih Bošnjaka svijeta.


Rusija je bila na ivici da primi islam u 10. veku, ali je jedna rečenica promenila istoriju sveta!\nIzvor\tTelegraf\tavgust 30, 2016\nKijevski veliki knez Vladimir, kojeg će pokolenja prozvati Velikim a Crkva i na Istoku i na Zapadu proglasiti za sveca, shvatio je krajem 10. veka da je vreme da se napusti paganština.\nMOSKVA - Kijevski veliki knez Vladimir, kojeg će pokolenja prozvati Velikim a Crkva i na Istoku i na Zapadu proglasiti za sveca, shvatio je krajem 10. veka da je vreme da se napusti paganština. Iz mnoštva razloga. Sazvao je poslanike svih velikih religija, ali ono što je rekao muftijama je verovatno najzabavnija anegdota u ruskoj istoriji.\nKrajem 10. veka je Rusija – tada sa centrom u Kijevu u kojem je stolovao veliki knez, i sa velikim brojem udeonih knezova iz iste skandinavske dinastije Rjurikovič – još uvek bila paganska zemlja.\nSlovenski žreci su obavljali svoje obrede i pevali himne upućene Triglavu, Svarogu, Perunu, Velesu, Mokoši i drugima, životinjske žrtve su prinošene i delovalo je da je sve u najboljem redu, onakvo kakvo je oduvek bilo, i kakvo će zauvek i biti.\nBilo je nekoliko razloga za to. Rusi su vrlo dobro znali da se istočno, zapadno i južno od njih, a sve više i severno, nalaze monoteistički narodi, doduše, različitih vera i konfesija.\nZapadno od njih hrišćani rimskog obreda, južno od njih hrišćani grčkog obreda, a istočno od njih muslimanski Bugari sa Volge (od kojih su se naši Bugari odvojili nekoliko vekova ranije) i judaistički Hazari.\nU tom trenutku je u Kijevu stolovao veliki knez Vladimir I kasnije prozvan Veliki, čiji je najbolji prijatelj bio Ulav Trigvason, osnivač Norveškog kraljevstva i čovek koji je svoj narod preveo na hrišćanstvo, koje je upravo primio u Carigradu od Grka.\n(Jedna interesantna anegdota pokazuje Ulavovu duhovitost i dovitljivost. Naime, nakon što je čuo da plemstvo u Trondhajmu pruža otpor pokrštavanju, Ulav je izjavio da nema ništa protiv da se vrati staroj paganskoj religiji i da ostavi narod na miru, u toj meri da će čak prineti kao žrtve bogovima – pored kriminalaca i robova – jedanaest najvažnijih plemića. Posle toga otpor je prestao.)\nVladimir je imao nekoliko razloga zbog kojih je počeo da sumnja u paganske bogove. Prvi je prozaičan: izgubio je rat protiv muslimanskih Bugara sa Volge, i nikakve žrtve koje je prinosio nisu učinile da mu njegovi bogovi pomognu u bici protiv islamskih vojski.\nDrugo, već se više bio zadovoljio. Nakon hiljadu žena i ljubavnica (ruski letopisac svakako tu preteruje), tražio je neki dublji smisao u svom životu koji je proveo u zadovoljavanju po formuli “u se, na se, poda se”. Neograničene količine seksa, medovine i pečenog mesa nisu mu više bile dovoljne.\nBilo kako bilo, Vladimir je odlučio da promeni veru, samo još nije znao koju da prigrli. Na prvi pogled su mu sve delovale primamljivo, ali pošto taj pogled nije mogao biti posebno dubok bez direktnog uvida, odlučio je 986. da pozove emisare sa sve četiri strane ne bi li mogao da ih ispita i da lično proceni ne samo koja je vera po njegovoj meri već i koju bi njegovi podanici najverovatnije prihvatili.\nSvakako da nije bilo svrhe da on neku izabere, a da je narod odbaci, jer to ne samo da bi podrilo njegov autoritet već bi mu i bespotrebno oduzelo energiju i vreme, a možda čak i sam kijevski presto.\nIgrom slučaja, prvi su stigli muslimanski Bugari sa Volge, i ako je verovati ruskom letopiscu – odlično im je krenulo.\nTo je, uostalom, potpuno razumljivo. Nije li i Gete skoro hiljadu godina kasnije u “Faustu” napisao onaj čuveni i vanvremensko istiniti stih: “večno žensko nas naviše vuče“?\nA onda su muslimanske muftije izgubile tlo pod nogama, taman kad su pomislili da je teološka bitka dobijena.\nPrvo, Vladimiru je bila smešna zabrana konzumacije svinjskog mesa. Svakako da može bez toga, ali svejedno nije video smisao.\nDrugo, obrezivanje mu je bilo odvratno. No, u redu, i preko toga može nekako da se pređe, nije realno očekivati da ti baš sve bude po meri.\nTreće, najvažnije, alkohol.\nVladimir je bio zaprepašćen kada su mu rekli da islam zabranjuje konzumaciju alkohola.\n“Rusi nalaze radosti u piću i mi bez njega ne možemo“, rekao je odsečno Vladimir Bugarima s Volge i time je priča bila završena.\nOni su otišli besni, i premda Vladimir nije u potpunosti završio tu priču, premda je poslao izaslanike i kod njih da bi prema sve četiri religije i konfesije bio maksimalno pošten (zapravo, ruska “inspekcija” nije išla Hazarima jer su se oni nakon kijevskih razgovora s njima sami povukli iz cele priče i ubeđivanja), bilo je jasno da islam neće moći da se primi na ruskom tlu.\nBilo kako bilo, Rusi nisu prešli u islam. Mnogi kažu da je to spasilo Evropu od kompletne islamizacije, jer bi skupa sa Osmanlijama bili tas na vagi.\n“Rusi nalaze radosti u piću i mi bez njega ne možemo”. To je postala jedna od najčuvenijih rečenica u istoriji Rusije, ako ne i najčuvenija.\nPrelomna rečenica, koja istovremeno na najsavršeniji način opisuje Ruse i tada kao i sada, ubedljivo demonstrirajući između ostalog da je potrebno mnogo više od hiljadu godina da bi se narod promenio, i time pokazujući da milenijum nije ništa. Uostalom, to je samo 40 generacija.\n« Priznanje koje bi moglo da promeni istoriju: Ko je ubio Kenedija? Italijanski novinar tvrdi da je konačno rešio misteriju Atlantide »\nNIJE SE BRIJAO 15 GODINA: Supruga ga na kraju nagovorila da se sredi, kad ga je videla ostala zatečena! I vi ćete | VIDEO\nDžorž (38) je bio potpuno zapušten, puštao je bradu više od decenije. Čitavih 15 godina…\nNEOBRAĐENE FOTOGRAFIJE PLUS SIZE LEPOTICE IZAZVALE BURU EMOCIJA Ne sramim se nekoliko rupica\nKako se približava leto, poznata online trgovina kupaćih kostima Swimsuits for All…


Srbija prvi put domaćin Svetskog prvenstva u nacionalnim istorijskim srednjovekovnim borbama | podunavlje.info\nSMEDEREVO, 17. april 2019 – Ko će biti pobednik Svetskog prvenstva u nacionalnim istorijskim srednjovekovnim borbama „Bitka nacija“, čiji domaćin je po prvi put Srbija i na kome će učestvovati više od 40 država, od 2. do 5. maja u Smederevskoj tvrđavi.\nU okviru spektakularne kulturne lokacije i srednjovekovnog zdanja Smederevske tvrđave, posetioci će biti u prilici da tokom četiri dana dožive doba srednjeg veka i pogledaju kako su nekada izgledale bitke vitezova.\nPrvog dana manifestacije, u četvrtak 2. maja, publika će moći da pogleda nominacije, ali i finalnu grupnu borbu u okviru koje učestvuje po 5 članova iz svakog tima, kao i nominacije za žene i takmičenje u srednjovekovnim kostimima i oklopima koje će biti upriličeno u dvorcu. Nakon dešavanja u tvrđavi muzički program se seli na gradski trg nastupima grupa „The Rock“, „Nikola Čubrilo Band“ i „Generacija 5“.\nIzvođenje muzičke grupe „Spiritual Seasons“ obeležiće i drugi dan „Bitke naroda“, petak 3. maj, kada će se odigrati nominacije za muškarce i žene za individualne borbe 1 na 1, ali i za grupne borbe u kojima učestvuje po 5 članova ženskog i po 12 članova muškog tima. Na gradskom trgu, u petak će nastupiti grupe „Faust“, „Stare Kuke“ i „Yu Grupa“.\nU subotu 4. maja, biće održane nominacije za muške i ženske individualne dvoboje 1 na 1, kao i za borbu protiv muškaraca. Posetioci tvrđave će tog dana moći da uživaju i u nominacijama za muškarce za grupne borbe u kojima učestvuje po 30 članova tima, za žene koje se bore sve protiv svih, ali i u borbi vitezova 15. veka u punom oklopu. Dešavanja na gradskom trgu će obeležiti grupe „Prljavi Romeo“, „Alogija“ i „Orthodox Celts“.\nTokom četiri dana ovog velikog festivala kulture i sporta, Smederevo će postati prestonica srednjovekovnih sportskih veština. Smederevska tvrđava, grandiozni spomenik srpske kulture i monumentalni grad despota Đurđa Brankovića i njegove žene Jerine, koji se nalazi na mestu gde se reka Jezava uliva u veliki i moćni Dunav, posetiocima će dočarati deo burnih istorijskih vremena i oživeti mitove i legende najveće ravničarske tvrđave u Evropi.\n02/06/2020, 6:28 pm


Ihenačo zakazao duel sa Čelsijem: Lester u prvom finalu FA kupa od 1969. godine – Navijaci Srbija\nDerbi za plej-of u Đironi, Đurđević u poteri za titulom najboljeg strelca Segunde\nJokić u stilu Pejtona Meninga, Denverova brzinska pobeda (VIDEO)\nBeogradsko dete čuva Beveren od ispadanja\nZenit je klasa, Dzjuba je klasa, Azmun je klasa – Nikolićeva Lokomotiva primila šest komada od šampiona (VIDEO)\nHome > Fudbal > Ihenačo zakazao duel sa Čelsijem: Lester u prvom finalu FA kupa od 1969. godine\nIhenačo zakazao duel sa Čelsijem: Lester u prvom finalu FA kupa od 1969. godine\nGolom Kelečija Ihenača u 55. minutu Lester je stigao do pobede nad Sautemptonom i plasirao se u prvo finale FA kupa od daleke 1969. godine.\nLisice su do gola vrednog naredne faze stigli zahvaljujući pogotku nigerijskog ofanzivca čiji je prvi udarac na asistenciju Džejmija Vardija sa levog boka izblokiran međutim iz popravnog pokušaja bio je znatno preciziniji i stigao do 15. gola ove sezone u svim takmičenjima.\nNominalnim gostima na Vembliju večeras će ostatižal za prilikom koju nije iskoristio Dialo u 64. minutu i eventualno zakomplikovao posao izabranicima brendona Rodžersa koji su do vodećeg gola mogli da stignu i ranije iz šanse koju je imali Vardi u 34. minutu.\nSlavlje Lestera u 77. minutu mogao je da overi Medison, ali je iz odlične pozicije šutirao preko prečke. Ipak, minimalno vođstvo Lisice su održale do poslednjeg sudijskog zvižduka i tako zakazale finale protiv Čelsija za 15. maj.\nTagged FA kup Keleči Ihenačo\nStršljenovi rešeni da se vrate u elitni rang (VIDEO)\nGajić se zahvalio na finansijskoj pomoći CEV-a\nLUDI TIKET, sreda, 74.324 dinara: Nekada su dovoljna i četiri para\nSASTAVI: Stanković baš promešao tim! Trojica pozadi, Gavrić u startnoj postavi


Goran Sarić oslobođen krivice za zločine u Sarajevu - Klix.ba\nBiH Goran Sarić oslobođen krivice za zločine u Sarajevu\nGoran Sarić oslobođen krivice za zločine u Sarajevu\n20.11.2014. u 14:16\nSud BiH Goran Sarić\nNakon održanog pretresa, vijeće Apelacionog odjeljenja Suda Bosne i Hercegovine je dana, 20. novembra 2014. godine izreklo drugostepenu presudu kojom je optuženi Goran Sarić oslobođen optužbe da je počinio krivično djelo zločini protiv čovječnosti.\nOptuženi Goran Sarić oslobođen je optužbe da je u periodu od početka juna 1992. godine do kraja jula 1992. godine, u okviru širokog i sistematičnog napada Vojske Republike Srpske, policije i paravojnih jedinica, na civilno bošnjačko stanovništvo sarajevske općine Centar, znajući za taj napad i da njegove radnje čine dio tog napada, na dužnosti načelnika novoformirane SJB Centar za područje Srpske opštine Centar, koja je bila smještena u krugu dotadašnje Psihijatrijske bolnice Jagomir u Sarajevu, zajedno sa pripadnicima Koševske brigade i paravojnih formacija, izvršio progon bošnjačkog stanovništva na nacionalnoj i vjerskoj osnovi, i to ubistvima, zatvaranjem i prisilnim preseljenjem stanovništva.\nPresudom Suda Bosne i Hercegovine od 28. augusta 2013. godine optuženi Goran Sarić je oglašen krivim da je počinio krivično djelo zločin protiv čovječnosti (član 172. stav 1. tačka h. Krivičnog zakona Bosne i Hercegovine), i to: zatvaranjem, prisilnim preseljenjem stanovništva i ubistvom. S tim u vezi osuđen je na kaznu zatvora u trajanju od 14 godina, saopćeno je iz Suda BiH.\n7h 48min 36\n8h 5min 57\n8h 22min 9\n9h 9min 24


Tužba protiv DPS-a zbog pjesme\nKompozitor Ljubiša Bulatović pokušaće na sudu da zaštiti svoja autorska prava zbog toga što je Demokratska partija socijalista na svojim promocijama nekoliko godina unazad koristila njegovu pjesmu.\nRodoljubiva rok balada posvećena crnogorskoj dijaspori naći će se na sudu. Slobodni umjetnik, kompozitor Ljubiša Bulatović predao je prijavu protiv Demokratske partije socijalista koja je na svojim promocijama bez njegove dozvole emitovala njegovu kompoziciju:\nPJESMA: "... i bićeš uvijek u srcu mom, želja, nada, topli dom, voljeću te zemljo mojih predaka...".\nNekadašnji frontmen popularne bijelopoljske grupe "Crna dama" Ljubiša Bulatović član je Udruženja kompozitora Crne Gore i vjeruje da će zarad sebe i zarad njih dobiti ovaj proces, prvi ovaj procas u kome se kao tužena pojavljuje upravo vladajuća Demokratska partija socijalista:\n"Ja imam apsolutno podršku, ja sam razgovarao sa mojim kolegama, u ovom slučaju jer čitava Crna Gora je slušala ovu pjesmu od '99. na svim konvencijama i promocijama državnog vrha Crne Gore. Ja ne pravim problem u smislu da meni nešto treba, neka ekskluziva, mi živimo od ovog posla i moraju svi da znaju da važi Zakon o zaštiti autorskih prava i da niko i nikad ne smije da koristi nešto što je tuđe".\nPJESMA: "...tvoja suza i tvoj mač, časni krst i majke plač, noćas nek' mi budu utjeha...".\n"Ja sam uputio zahtjev Demokratskoj partiji socijalista, dobio sam odmah odgovor, konkretno zvao me je direktor Predrag Sekulić i rekao da je on apsolutno za to da se zaštite moja autorska prava, ali je to radila Agencija "Mapa", a kada sam ja nazvao Agenciju "Mapa", gospodina direktora Sašu Vuksanovića on je rekao da nije upoznat sa tim slučajem, tako da sam ja odlučio da uputim krivičnu prijavu i protiv Agencije "Mapa" i protiv Demokratske partije socijalista u nadi da izborim svoja građanska, autorska i ljudska prava», kaže Bulatović\nPopularni Ljubo se sada, kaže, osjeća prevarenim. "Jer to je moje, nije ničije bez moje i niko nema pravo u moje ime da pušta moju pjesmu. Tražim obeštećenje".\nU Crnoj Gori vlada jedno mišljenje da je bolje biti bliže vlasti, lakše se pjeva, Bulatović, međutim, kaže da ga ne dijeli. «Neko to tako smatra, ja ne. Ali ja se apsolutno u ovom slučaju konkretno ne bavim politikom, nego se bavim svojim pravima. Ne možete vi da iskoristite moje emocije na promocijama, uživate uz moju muziku, ja sam srećan zbog toga kao svaki autor, kao svaki kompozitor, kao svaki izvođač, ali smatram da sam prevaren u ovom slučaju i zato tražim, opet ponavljam, ni manje ni više samo svoja prava".


Strateške promene u obrazovanju od aprila - Pokazivač\nStrateške promene u obrazovanju od aprila\nPrema planovima prosvetnih vlasti, od ovog meseca počinju najobimnije promene u obrazovnom sistemu Srbije, sudeći prema dokumentu „Akcioni planovi za sprovođenje Strategije razvoja obrazovanja Srbije do 2020. godine” .\nNajveći broj promena trebalo bi da započne ovog meseca i to – pretresanjem mreža osnovnih, srednjih škola, kao i visokoškolskih ustanova. U ovoj godini bi trebalo da počne razvijanje novog modela finansiranja po učeniku, uvođenje majstorskog obrazovanja, ukidanje specijalizovanih osnovnih škola, registrovanje svih predškolskih ustanova i institucija za obrazovanje odraslih…\nFoto : forumsrbija\nOno što je najveća mana ovih planova, a kako su juče rekli i članovi NPS-a, jeste loše urađena finansijska konstrukcija – za većinu se ne navodi kolika će sredstva biti potrebna. Konkretni novčani iznosi navedeni su svega nekoliko puta i oni se najčešće kreću oko 10.000 evra, ali ima i onih koji će državu koštati 48.000 ili 100.000 evra.\n– Vremenski okviri su nerealni, neki su potpuno deplasirani. Loše je urađena finansijska procena, ne vidi se jasno koliko je para potrebno za određene poteze. Iznenadilo me je što se za visoko obrazovanje predviđa čak 58 akcija, a za predškolsko, osnovno i srednje, zajedno, tek desetak, da ne govorimo da su neke akcije nepotrebne, poput rangiranja studijskih programa na osnovu mišljenja poslodavaca – ocenjuje profesor dr Desanka Radunović, predsednica NPS-a.\nDr Dragan Denić, profesor Elektronskog fakulteta u Nišu, skreće pažnju da bi bilo pogrešno da jednom strategijom ukidamo škole u pojedinim krajevima samo zato što se smanjio broj dece, jer država mora da vodi računa o tome da su migracije privremenog karaktera i da ne dozvoli da nam delovi teritorije, posebno na jugu, ostanu trajno prazni.\nPrethodni tekstNagrađeni radovi na konkursu „Odjeci oktobra“\nSledeći tekstRecept: Panakota


Poker Srbija: Vodeći Na Global Poker Index Listi Čvrsto Drže Pozicije\nVodeći Na Global Poker Index Listi Čvrsto Drže Pozicije\nNedelje dolaze i prolaze, veliki broj turnira se odigrava, a Anthony Zinno sa 4461.20 poena i dalje čvrsto već dvanaestu nedelju zaredom drži prvu poziciju u trci za 2015 Global Poker Index Player of the Year. Kao i u prethodnom periodu njemu najbliži su Byron Kaverman sa 4292.41 poena i Nicholas Petrangelo koji je trećeplasirani sa 4076.11 poena. Jedina promena u proteklih sedam dana je skok Scott Seiver-a za dva mesta, kome je četvrto mesto na ARIA High Roller-u donelo dovoljno poena da na kraju ove nedelje sa 3762.46 zauzme šestu poziciju na listi.\nNakon proteklih sedam dana situacija je slična i na Global Poker Index 300 Top 10 listi, gde se Jason Mercier sa 4236.18 poena desetu nedelju zaredom nalazi na samom vrhu. Raspored pozicija sve do sedmog mesta ostao je sličan kao i u prethodnih nekoliko nedelja, dok se situacija na samom dnu tabele malo promenila, gde su dva Nemca, Dominik Nitsche i Martin Finger, obezbedili ulazak među deset najvoljih. Finger je zahvaljujući sjajnim igrama na nedavno završenom European Poker Tour-u u Barseloni, gde je keširao četiri puta i osvojio $25.000 High Roller, napredovao sa 17. na 9. mesto.\nOve nedelje ulazak među najboljih 300 turnirskih igrača na svetu ostvarilo je samo pet igrača, a najbolje plasirani od njih je David Levi koji se nalazi na 236 mestu. Kada je u pitanju najveći zabeleženi skok, njega je ostvario Richard Kirsch koji je zahvaljujući pobedi na $1.500 event-u u sklopu WPT Borgata Poker Open-a praktično "katapultirao" sa 665. na 297. mesto. Sa druge strane, među onima koji su najviše nazadovali ove nedelje našla su se čak tri profesionalca: Andrey Shatilov (pad sa 153. na 191. mesto), Dani Stern (pad sa 192. na 221. mesto) i David "ODB" Baker koga je pad od 28 mesta doveo na 209. poziciju.


Tim Cook priprema svog naslednika | PC Press\nTim Cook priprema svog naslednika\nU intervjuu za BuzzFeed glavni izvršni direktor kompanije Apple, Tim Cook, je, između ostalog, rekao kako ne namerava da bilo šta prepusti slučaju kada je upravljanje kompanijom u pitanju, te da već radi na pripremi potencijalnih kandidata koji bi mogli da ga naslede na poziciji izvršnog direktora.\nBuzzFeed je intervjuisao Cook-a u Čikagu povodom otvaranja maloprodajnih objekata sledeće generacije, a tom prilikom su razgovarali i o budućnosti poslovanja kompanije. Cook je tokom razgovora rekao kako njegova uloga nije da izabere jednu osobu koju će učiniti naslednikom, već da pripremi više odgovarajućih kandidata, te tako konačnu odluku neće doneti on, već upravni odbor kompanije.\nOsim o pitanju naslednika mesta izvršnog direktora, govorilo se i o tome da Apple planira da postane konkurentniji na polju proširene stvarnosti, te da nastavi sa svojim zalaganjima u okviru zaštite životne sredine. Cook je tom prilikom istakao i da se kompanija ne bavi politikom, ali da prati politička dešavanja bez naklonosti prema bilo kojoj političkoj opciji.\nTagovi: apple, proširena stvarnost, Tim Cook\n← Pametna svetla rešavaju problem noćnog ustajanja\nNova Superzoom funkcija stize na Instagram →


Shoppster Smart - Korisnička stranica programa lojalnosti\nPogodnosti Shoppster Smart programa\nRedovna Smart mesečna ponuda sa 50 artikala sniženih od 10% do 40%\nSmart Plus član\nNakon potrošnje od 3000 RSD u proteklih 12 meseci\nRedovna Smart Plus ponuda sa popustima do 25% na odabrane brendove ili kategorije\nSmart Connect član\nSamo za SBB i NetTV Plus korisnike\nRedovna Connect mesečna ponuda sa dodatnih 50 artikala sniženih od 10% do 50%\nViše o Shoppster Smart programu lojalnosti\nShoppster Smart je program lojalnosti koji Vam omogućava da kupujete proizvode po specijalnim cenama i uz posebne pogodnosti. Kako Vaša potrošnja na Shoppster-u bude rasla, tako će Vam se otvarati vrata za nove, dodatne pogodnosti i pretvoriće Vašu kupovinu u uživanje puno iznenađenja. Takođe, dodatne pogodnosti ne morate ostvarivati isključivo potrošnjom, već ih možete ostvariti jednostavnim povezivanjem Shoppster naloga sa Vašim SBB ili NetTV Plus nalogom, ukoliko ste pretplatnik navedenih pružaoca telekomunikacionih usluga. Član Shoppster Smart programa može postati svaka punoletna osoba koja, putem registracije na sajtu shoppster.com, dostavi podatke neophodne za kreiranje naloga i učlanjenje u Shoppster Smart program lojalnosti.\nPravila Shoppster Smart programa lojalnosti\nOpšta pravila Shoppster Smart programa lojalnosti\nShoppster d.o.o. Beograd, Milutina Milankovića 11g je pokretač programa lojalnosti „Shoppster Smart“ (u daljem tekstu: Smart program) koji nagrađuje svoje kupce i posetioce sajta Shoppster.com davanjem različitih pogodnosti u pogledu cene proizvoda, troškova isporuke i sl. Shoppster d.o.o. zadržava pravo da u bilo kom trenutku i bez prethodne najave promeni ili u potpunosti ukine Smart program, s tim da će o svim izmenama pravila programa, član Smart programa biti pravovremeno obavešten na adekvatan način. Član Smart programa može postati svaka punoletna osoba koja kompaniji Shoppster d.o.o, putem registracije na sajtu shoppster.com, ostavi podatke neophodne za kreiranje naloga i učlanjenje u Smart program. Shoppster d.o.o. može, prema sopstvenoj proceni i bez prethodne najave, isključiti iz Smart programa bilo kog člana. Shoppster d.o.o. je dužan da člana obavesti o isključenju, ali nije obavezan da obrazloži svoju odluku. Član Smart programa ne može deliti niti pokloniti drugom korisniku pogodnosti dobijene članstvom. Članovi Smart programa mogu biti isključivo fizička lica.\nPri ostvarivanju neophodne potrošnje za prelazak korisnika u viši nivo, u iznos potrošnje neće biti uračunat trošak isporuke. Ukoliko član Smart programa iskoristi pravo na povrat robe (odustanak od ugovora) u zakonskom roku od 14 dana, njegova ukupna potrošnja će biti umanjena za iznos povrata.\nKorišćenje pogodnosti koje pruža članstvo u relevantnom nivou Smart programa je moguće tek nakon što korisnik dobije potvrdu uspešne registracije. Pogodnosti relevantnog nivoa nije moguće koristiti na artiklima koji su već na nekoj akciji ili sezonskom sniženju.\nČlanovi Smart programa svoje ostvarene pogodnosti neće moći da zamene za novac.\nČlanovi Smart programa, koji nisu izvršili nijednu kupovinu duže od 24 meseca, mogu biti isključeni iz programa. Takvi članovi se mogu naknadno ponovo uključiti u program bez bilo kakvih ograničenja ponovnom registracijom.\nČlan Smart programa u svakom momentu može zahtevati izlazak iz članstva, klikom na dugme „Napusti Smart“ u okviru svog naloga. U tom slučaju, korisnik neće više biti član Shoppster Smart programa. Budući da je učlanjenje u Smart program istovremeno i postupak za kreiranje naloga na sajtu shoppster.com, ukoliko korisnik napusti Smart program, njegov registracioni nalog neće biti istovremeno izbrisan, a korisnik će i dalje moći da brzo i lako obavlja svoje kupovine. Ukoliko korisnik želi da izbriše i svoj registracioni nalog na sajtu shoppster.com, neophodno je da uđe u polje “Moj Nalog”, zatim “Moji podaci”, a zatim, na dnu da klikne “Obriši moj nalog”. Brisanje naloga će za posledicu imati da korisnik mora da, pri svakoj narednoj kupovini, unosi ispočetka sve svoje podatke za kupovinu kao gost.\nNivoi Shoppster Smart programa lojalnosti\nSmart program se sastoji od tri nivoa: Smart, Smart Plus i Smart Connect.\nSmart - Korisnici prilikom registracije za Smart program postaju deo Smart nivoa, osim u slučaju da se registruju preko SBB ili NetTV kredencijala kada postaju deo Smart Connect nivoa; Registracija je besplatna.\nSmart Plus - da bi korisnik postao član Smart Plus nivoa, u prethodnih 12 meseci mora da ostvari potrošnju od minimum 35.000 dinara.\nSmart Connect - deo Smart Connect nivoa postaju korisnici koji se registruju preko SBB ili NetTV Plus kredencijala. Svi korisnici koji koriste SBB (odnosno Total TV) ili NetTV Plus usluge, mogu biti deo Smart Connect nivoa. Registracija za ove korisnike je besplatna I ne moraju da imaju prethodno ostvarene kupovine na Shoppster.com. Maksimalno tri korisnika iz domaćinstva mogu se registrovati sa istim SBB ili NetTV Plus kredencijalima.\nUkoliko član Smart programa u prethodnih 12 meseci od ostvarivanja prava na određeni nivo, ne dostigne prag za taj nivo, biće prebačen u nivo koji odgovara njegovoj potrošnji u prethodnih 12 meseci. Primer: korisnik je izvršio registraciju i ušao u Smart nivo. Nakon mesec dana, napravio je potrošnju od 48.000 dinara i prešao u Smart Plus nivo. U periodu od 12 meseci nakon ulaska u Smart Plus nivo, korisnik nije napravio nijednu kupovinu (odnosno u prethodnih 12 meseci nije ostvario potrošnju potrebnu za Smart Plus nivo) i zbog toga on biva prebačen u Smart nivo.\nPogodnosti po nivoima\nSmart Plus nivo\nSmart Connect nivo\nDetalji o pogodnostima\nOva pogodnost je dostupna svim nivoima Shoppster Smarta, a svaki artikal čija cena bude snižena u okviru ove pogodnosti, biće označen kao Shoppster Smart ponuda. Minimum 50 artikala svakog meseca će biti obuhvaćeno ovom ponudom.\nOva pogodnost je dostupna nivoima Smart Plus i Smart Connect, a svaki artikal čija cena bude snižena u okviru ove pogodnosti, biće označen kao Smart Plus ponuda.\nPonuda je dostupna samo za Smart Connect članove koji će imati pristup stranici sa proizvodima na promociji i mogućnost kupovine po iskazanim cenama. Svaki artikal čija cena bude snižena u okviru ove pogodnosti, biće obeležen kao Smart Connect ponuda.\nPružalac telekomunikacionih usluga SBB će svojim korisnicima pokloniti vaučer u vrednosti 1.000,00 dinara koje će korisnici, ukoliko se registruju u Smart program, moći da iskoriste na shoppster.com, u periodu od 10.10. do 10.12.2021. godine uz uslov da obave kupovinu u vrednosti od minimum 2.000,00 dinara (u koji iznos nije uključen trošak dostave). Samo jedan vaučer se može iskoristiti za jednu kupovinu. Jednom iskorišćen vaučer, u slučaju odustanka od ugovora, odnosno povrata od strane korisnika, neće moći ponovo da se iskoristi (tačnije korisnik neće dobiti zamenski vaučer). Ukoliko se desi da korisnik ne iskoristi u celosti vaučer zato što jedan od artikala koje poruči ne bude na stanju, korisnik će dobiti zamenski vaučer u neiskorišćenom iznosu koji može iskoristiti na kupovine od minimum 2.000,00 dinara (u koji iznos nije uključen trošak dostave) u istom periodu, do 10.12.2021. godine. Za sve dodatne informacije, korisnik se može obratiti našem kontakt centru na broj 011/45-45-400. Ovim putem naglašavamo da predmetni vaučer nije benefit koji daje Shoppster u okviru Smart programa, već se radi o pogodnosti koju korisnicima pruža operater telekomunikacionih usluga SBB. Račun koji će korisnik dobiti uz robu će sadržati pun iznos kupoprodajne cene iako će korisnik platiti iznos umanjen za vrednost vaučera budući da se vaučer tretira kao sredstvo plaćanja.\nRukovalac obrade ličnih podataka članova Smart programa je Shoppster d.o.o. Beograd, Milutina Milankovića 11g, Beograd, matični broj 21496600, [email protected] . Podaci će biti prikupljeni u trenutku kada korisnik unese sve podatke neophodne za kreiranje naloga i učlanjenje i registruje se u Smart program. Podaci koji su neophodni za kreiranje naloga i registraciju članova u nivoe Smart i Smart Plus su: ime, prezime, e-mail i lozinka kao obavezni podaci i datum rođenja i pol kao opcioni. Ukoliko lice želi da se učlani u Smart Connect nivo programa kao korisnik SBB usluga, ostavlja sledeće podatke: obavezni: SBB korisničko ime I lozinka (ako ima Moj SBB nalog) odnosno SBB ID korisnika I broj ugovora (ako nema Moj SBB nalog), opcioni: pol i datum rođenja. Rukovalac zatim, na osnovu saglasnosti korisnika koju korisnik daje klikom na dugme pored kog piše: Slažem se da Shoppster koristi unete podatke, kao i podatke sa mog SBB naloga, vrši kod SBB-a proveru da li korisnik koristi SBB usluge i ukoliko se korisnik registruje unošenjem podataka sa Moj Sbb naloga, od SBB-a dobija podatak o broju ugovora koji je korisnik zaključio sa SBB-om. Na sledećem koraku registracije, korisnik ostavlja ime i prezime, e-mail adresu i lozinku (bilo onaj e-mail i lozinku koje koristi kod SBB, bilo nove, ukoliko to želi ili ukoliko lozinka kod SBB-a nije dovoljno sigurna). Ukoliko lice želi da se registruje u Smart Connect nivo programa kao korisnik NetTV usluga ostavlja sledeće podatke: NetTV Plus e-mail i lozinku kao obavezne podatke i datum rođenja i pol kao opcione. Rukovalac zatim, na osnovu saglasnosti korisnika koju daje klikom na dugme pored kog piše: Slažem se da Shoppster koristi unete podatke, kao i podatke sa mog NetTV Plus naloga, vrši proveru da li korisnik koristi i NetTV Plus usluge i od NetTV-a dobija broj ugovora. Korisnik u sledećem koraku ostavlja ime i prezime, a može ostaviti I novi e-mail I lozinku ukoliko ne želi da koristi NetTV Plus e-mail i lozinku na Shoppster nalogu ili ukoliko NetTV lozinka nije dovoljno sigurna. Davanje predmetnih podataka o ličnosti je uslov da bi neko napravio nalog na Shoppster.com i ušao u Smart program. Osnov za obradu ovih podataka je saglasnost korisnika koja se daje klikom na polje namenjeno za registraciju i učlanjenje u program odnosno za povezivanje naloga i legitiman interes rukovaoca. Osnovna svrha obrade podataka je vezana za program lojalnosti i to: pružanje svih pogodnosti koje donosi članstvo u Smart programu, pružanje svih informacija u vezi sa navedenim pogodnostima uključujući I direktni marketing vezan za program lojalnosti, te segmentaciju i pripremu prilagođene ponude u vezi sa programom lojalnosti. Osnov za obradu u ovu svrhu je saglasnost. Navedeni podaci će se takođe koristiti i za održavanje registracionog naloga korisnika. Osnov za obradu u ovom slučaju je legitimni interes rukovaoca.\nLični podaci članova Smart programa će se čuvati u tajnosti. Koristiće se samo u svrhe za koje su preuzeti, ili ukoliko je potrebno radi usaglašavanja sa zakonskim obavezama i obavezama revizije. Ukoliko rukovalac utvrdi da postoji nova svrha u koju bi obrađivao podatke članova Smart programa, članove će bez odlaganja o tome obavestiti.\nPredmetne podatke koji su neophodni za kreiranje naloga i učlanjenje u program, Rukovalac će čuvati sve vreme dok je neko član Smart programa, odnosno dok ima kreiran nalog, kao i 15 dana nakon izlaska iz programa, odnosno brisanja naloga, nakon čega će biti izbrisani.\nPodaci će biti obrađivani od strane ovlašćenih zaposlenih Rukovaoca kao I lica sa kojima Rukovalac ima zaključen ugovor o obradi podataka, a koja je Rukovalac angažovao za pružanje različitih usluga. Dodatni podaci koje unose korisnici SBB i NetTV Plus usluga biće poslati od strane Rukovaoca pružaocima SBB i NetTV Plus usluga, kako bi isti potvrdili da su ova lica zaista korisnici njihovih usluga, sa čime se korisnik saglašava štikliranjem, odnosno klikom na označena polja. Ukoliko to zahtevaju merodavni propisi, predmetni podaci o ličnosti mogu biti podeljeni sa organima koji sprovode zakone, podzakonske propise i druge imperativne akte, pravnim savetnicima ili eksternim konsultantima. Članovi Smart programa mogu zatražiti spisak svih lica koji dolaze u dodir sa njihovim ličnim podacima.\nPodaci mogu biti preneseni u Republiku Hrvatsku i Holandiju koje su potpisnice Konvencije Saveta Evrope, za koje se smatra da obezbeđuju primereni nivo zaštite ličnih podataka i to isključivo pravnim licima koji Rukovaocu pružaju određene usluge. Podaci će se čuvati u okruženju u kom se primenjuju odgovarajuće bezbednosne mere zaštite podataka.\nČlanovi Smart programa imaju (i) pravo da traže informaciju o tome da li rukovalac obrađuje njihove podatke o ličnosti, da traže pristup tim podacima, kao i informacije u vezi sa obradom podataka o ličnosti (svrha obrade, vrsta podataka koja se obrađuje, primaoci podataka, rok čuvanja podataka, prava koja član ima, informacija o automatizovanom donošenju odluke, ako je ima); rukovalac je dužan da članu dostavi kopiju podataka I može zahtevati naknadu nužnih troškova za izradu kopija, (ii) pravo da traže ispravku ili dopunu podataka o ličnosti ukoliko su isti netačni ili nepotpuni, (iii) pravo da traže brisanje podataka o ličnosti - rukovalac je dužan da obriše podatke ukoliko više nisu neophodni za ostvarivanje svrhe, ako je član povukao pristanak za obradu ili ako je podneo prigovor na obradu, ako su podaci nezakonito obrađivani ili ako moraju biti izbrisani u cilju ispunjenja zakonskih obaveza. Korisnik mora biti svestan da ukoliko zahteva brisanje podataka neophodnih za učlanjenje, više neće biti u mogućnosti da ima svoj nalog na shoppster.com i bude član Smart programa (iv) pravo da traže ograničenje obrade podataka o ličnosti ukoliko: osporavaju tačnost podataka koji se obrađuju, ukoliko smatraju da je obrada nezakonita, a ne žele brisanje podataka, ukoliko rukovaocu više ti podaci nisu potrebni ali ih član zahteva u cilju podnošenja, ostvarivanja ili odbrane nekog pravnog zahteva ili ukoliko je član podneo prigovor na obradu (v) pravo da traže rukovaocu da podatke o ličnosti, koji su mu prethodno dostavljeni u strukturisanom, uobičajeno korišćenom i elektronski čitljivom obliku, prenese drugom rukovaocu, (vi) da prigovore obradi podataka o ličnosti koja se vrši u cilju ostvarivanja legitimnih interesa rukovaoca; (vii) da se na članove ne primenjuje odluka doneta isključivo na osnovu automatizovane obrade, uključujući i tzv. profilisanje. Rukovalac je dužan da sve primaoce podataka obavesti o svakoj ispravci, ograničenju ili brisanju podataka, osim ako to ne zahteva prekomeran utrošak vremena I sredstava. Ukoliko se obrada zasniva na pristanku, član Smart programa ga može povući u bilo kom trenutku, sa dejstvom za ubuduće. Opoziv pristanka ne utiče na dopuštenost obrade podatka o ličnosti koja je vršena na osnovu pristanka pre opoziva. Nakon opoziva pristanka biće obustavljena obrada odnosnih podataka o ličnosti, osim ukoliko postoji neki drugi osnov za obradu tih podataka o ličnosti. Ako dođe do neke povrede podataka o ličnosti, rukovalac će bez odlaganja o tome obavestiti člana, čiji podaci su u pitanju.\nSvaki Član Smart programa ima pravo da podnese prigovor ukoliko se obrada vrši na osnovu legitimnog interesa rukovaoca, a posebno u slučaju da prima različite marketinške poruke od rukovaoca. Najlakši način da član uloži prigovor je da se klikom na link u dnu svakog e-maila odjavi sa liste za primanje objave.\nUkoliko članovi Smart programa žele da iskoriste neko od svojih prava ili žele da podnesu prigovor, mogu kontaktirati na [email protected].\nU slučaju prigovora na obradu podataka o ličnosti, članovi Smart programa imaju i pravo da ulože pritužbu nadležnom nadzornom organu za zaštitu podataka – Povereniku za informacije od javnog značaja i zaštitu podataka o ličnosti, ul. Bulevar Kralja Aleksandra 15, 11000 Beograd, kao i tužbu nadležnom sudu. Sve detalje u vezi sa obradom podataka o ličnosti, članovi Smart programa mogu pronaći i u Politici privatnosti.


od 62,94 kn do 99,90 kn\nČitač pametnih kartica AXAGON CRE-SM3 USB 2.0 in stock\nČitač pametnih kartica AXAGON CRE-SM3 USB 2.0 Kompaktni čitač pametnih kartica AXAGON CRE-SM3 s USB 2.0 sučeljem. Čitač podržava sve uobičajene kontaktne formate pametnih kartica, čip kartice i druge kartice uključujući kontaktne bankovne platne kartice ili kontaktne elektroničke osobne kartice. Čitač je kompatibilan s većinom nacionalnih aplikacija elektroničkih osobnih iskaznica.\_n\_nKompaktni čitač pametnih kartica i pametnih osobnih iskaznica AXAGON CRE-SM3 FlatReader s USB 2.0 sučeljem.\nAxagon USB 2.0 CRE-SM3 FlatReader čitač pametnih kartica Kompaktni stolni čitač pametnih kartica / ID kartica AXAGON CRE-SM3 FlatReader s USB 2.0 sučeljem.Čitač kartica podržava sve uobičajene formate kontaktnih pametnih kartica, kartice s čipom i druge kartice, uključujući platne kartice kontaktnih banaka ili kontakt elektroničke osobne iskaznice *. Čitač je kompatibilan s većinom nacionalnih aplikacija za eID (elektroničke osobne iskaznice).Kompatibilnost sa svim uobičajenim OS-ima kao što su Windows, Linux i Mac OS omogućuje širok raspon aplikacija. Pametni LED indikator svijetli ubrzo nakon promjene aktivnosti, a zatim se gasi i ne ometa korisnika nepotrebnim svjetlom. Kompaktan dizajn, visokokvalitetna izrada, protuklizni jastučići i dugačak kabel osiguravaju jednostavnu upotrebu bez problema.Ulazni:• USB 2.0 CCID protokol.• Unatrag kompatibilan s USB 1.1.• Povezivanje putem USB 2.0 tipa A muškog konektora.Čitač kartica:• 1 utor podržava kontakt ATM / CAC / ID / IC / SIS kartice.• Podržava ISO 7816 klase A, B i C kontakt Smart kartice (5V, 3V i 1.8V).• Podržava standarde ISO 7816, EMV 4.1 (EMV 2000 razina 1).• Podržava protokole T=0 i T=1, I2C, SLE 4432/42 (S=10), SLE 4418/28 (S=9).• Podrška za PC/SC 2.0 PC Smart Card.• Podrška za Microsoft Smart Card za Windows.• Podržava I2C kartice SLE4418, SLE4428, SLE4432, SLE4442, SLE4436, SLE5536, SLE6636, AT88SC1608, AT45D041.• Sukladan s Microsoft WHQL USB čitačem pametnih kartica.• Sukladan standardu FIPS 201.Druge značajke:• Kompatibilan s Microsoft USB-CCID drajverom.• Brzina sučelja pametne kartice 420 Kbps (ovisno o kartici).• Plug and Play podrška.• Podrška u stanju pripravnosti, automatsko stanje pripravnosti.• Napajanje čitača preko USB sabirnice (bus-power).• Crvena LED lampica označava vezu s USB portom računala (stalno) i prijenos podataka (treperi).• LED indikator svijetli ubrzo nakon promjene aktivnosti, a zatim se gasi i ne smeta.• LED indikacija svijetli kroz simbol kontakta, što ukazuje na usmjerenost umetnute kartice.• Protuklizni gumeni jastučići protiv spontanog kretanja po stolu.• Velcro remen za organizaciju kabela.• Dimenzije 84 x 65 x 16 mm, duljina kabela 120 cm.• Težina 59 g.Podržani operativni sustavi:• MS Windows XP / Vista / 7 / 8 / 8.1 / 10 i noviji, Windows Server 2003 / 2008 / 2012 / 2016 i noviji (podržane sve 32-bitne i 64-bitne verzije Windows OS-a), Mac OS X 10.x i novije verzije, Linux s kernelom 2.4.x i novijim.* Napomena: Čitač podržava samo kontakt kartice koje imaju vidljive kontakte na površini. Kartica bez kontakata je dakle RFID i ne može se koristiti u čitaču.Paket sadrži:• USB čitač kartica s 1,2 m ožičenim kabelom,• tiskani višejezični priručnik,• zapakirano u kartonsku kutiju.\nČitač pametnih kartica AXAGON CRE-SM3 USB 2.0 CRE-SM3\nČitač pametnih kartica AXAGON CRE-SM3 USB 2.0; Brand: Axagon; Model: CRE-SM3; PartNo: CRE-SM3; 0001187978 Kompaktni čitač pametnih kartica AXAGON CRE-SM3 s USB 2.0 sučeljem. Čitač podržava sve uobičajene kontaktne formate pametnih kartica, čip kartice i druge kartice uključujući kontaktne bankovne platne kartice ili kontaktne elektroničke osobne kartice. Čitač je kompatibilan s većinom nacionalnih aplikacija elektroničkih osobnih iskaznica.\nČitač pametnih kartica AXAGON CRE-SM3 USB 2.0 CRE-SM3 CRE-SM3 0001187978\nNabava.net nije internet trgovina već mjesto na kojem možete pregledati i usporediti ponudu drugih trgovina za Axagon CRE-SM3 čitač pametnih kartica. Iako se podaci osvježavaju nekoliko puta dnevno savjetujemo da se prije kupovine detaljnije informirate direktno kod trgovine koju ste odabrali za kupnju proizvoda Axagon CRE-SM3 čitač pametnih kartica. Nabava.net ne jamči za točnost objavljenih informacija, kao i to da prikazane slike u potpunosti odgovaraju stvarnim proizvodima.\nMakita DF331DZ bušilica, izvijač\nČitač kartica i osobnih iskaznica za e-Građani AXAGON CRE-SM3\nAsus Prime H510M-K matična ploča, Socket 1200, 2x DDR4, max. 64 GB, ATX/mATX\nAsus Prime H410M-A matična ploča, Socket 1200, 2x DDR4, max. 64 GB, ATX/mATX, AGP


Zašto su berze ostale hladne na ‘historijski dogovor’ Kima i Trumpa | Poslovnisvijet\nZašto su berze ostale hladne na ‘historijski dogovor’ Kima i Trumpa\nHistorijski sporazum američkog i sjevernokorejskog lidera kojim je naznačena mogućnost denuklearizacije Korejskog poluostrva nije pretjerano uzbudio investitore na globalnim tržištima koji su ga ocijenili više simboličnim. Štaviše, više ih brine mogućnost izbijanja trgovinskog rata od sklapanja “nuklearnog mira”, ocjenjuju analitičari.\nAmerički predsjednik Donald Trump i sjevernorejski čelnik Kim Jong-un usaglasili su potpunu denuklearizaciju u zamjenu za sigurnosna garancija Sjevernoj Koreji, kaže se u dokumentu koji su dvojica državnika potpisala na kraju svog istiorisjkog sastanka održanog u Singapuru. U dokumentu koji ima četiri stavke, SAD i Sjeverna Koreja su se obavezale na razvoj novih međudržavnih odnosa, gradnju stabilnog i trajnog mira, a Pjongjang se obavezao i da će vratiti ostatke zarobljenika iz Korejskog rata.\nDeklaracija se zaključuje obavezom obiju strana da će nastaviti dalje pregovore “što je prije moguće”. “Mir na Korejskom poluostrvu može donijeti značajne koristi i za Južnu i Sjevernu Koreju, uključujući potencijalno prevrednovanje južnokorejskih dionica. Historijski sastanak bi trebao da pomogne u uklanjanju glavnog rizika za tržišta i ekonomija u regionu”, napisali su analitičari singapurskog DBS-a, a prenosi Reuters.\nMeđutim, sudeći po reakciji finansijskih tržišta, dokument ima malo utjecaja na ekonomiju, kako lokalno, tako i globalno. Indeks Seulske berze KOSPI u utorak je blago oslabio za 0,05 posto, dok je japanski Nikkei porastao za 0,3 posto. Kurs dolara u utorak je na deviznim tržištima izbrisao početne dobitke prema korpi najznačajnijih svjetskih valuta jer su tržišta procijenila da sastanak Donalda Trumpa i Kim Jong-una nije rezultirao konkretnijim mjerama. Robert Carnell, rukovodilac istraživanja za Aziju i Pacifik u banci ING za CNBC je kazao kako je razvoj situacije na globalnom trgovinskom planu “mnogo, mnogo veća egzistencijalna prijetnja”.\nNo, pružena ruka pomirenja iz Pjongjanga može značiti ogromnu priliku za investitore i poduzetnike, upozorio je “guru ulaganja u državama u razvoju”, američki investitor Mark Mobius. U slučaju ujedinjenja podijeljene nacije korejsko tržište će se s 50 miliona ljudi povećati za dodatnih 25 miliona.\nPrema Mobiusovu mišljenju, Sjever će brzo početi ekonomski napredak, naravno uz finansijsku pomoć Juga, zbog velikog broja relativno dobro obrazovane, a jeftine radne snage. Prema procjenama Odbora za budžet južnokorejskog parlamenta iz 2015. godine, trošak ujedinjenja u tri scenarija iznosio bi između 2,15 biliona dolara i 4,5 biliona dolara. Procjenjuje se da bi 2047. Sjever dostigao BDP po stanovniku koji sada ima Jug.\nOznake:RAT SJEVERNA KOREJASJEVERNA KOREJA\nPrethodna : Gorivo napokon pojeftinilo – ali u Hrvatskoj\nSlijedeća : Stiže nešto brže od Wi-Fija – znate li šta je Li-Fi?\nAzijski investitori oprezni, dolar ojačao\nZašto je Singapur odabran za susret Trumpa i Kim Jong-una?\nBijela kuća objavila datum sastanka Trumpa i Kima


Tepih servis Rojal Beograd | Pranje i peglanje svih vrsta zavesa i draperija | Čišćenje\nDatum osnivanja: 14.07.1996\nTelefon 1: 011 317 0815\nRadno vreme: Radni dan: 07:30-21:30; Sub: 07:30-21:30;\nTepih servis Rojal - Pranje i peglanje svih vrsta zavesa i draperija\nTepih servis ROJAL osnovan je 1996. godine - izborili smo se da budemo jedan od najuspešnijih servisa u Srbiji.\nOdstranjujemo svu prašinu i grinje koje su se zavukle u najdublje slojeve tepiha i mebl nameštaja.\n- Pranje i peglanje svih vrsta zavesa i draperija\n- Poliranje i zaštita mermera i ostalih tvrdih podova\n- Spremanje stanova, spremačice\n- Alpinistički tim vrši sve vrste visinskih radova\nISKUSTVO, ZNANJE I POSVEĆENOST POSLU preporučili su nas kod mnogih renomiranih klijenata kao što su: Hotel Moskva, Američka ambasada,VMA, KBCS, Aerodrom Nikola Tesla... i jos preko 100 000 poznatih i manje poznatih zadovoljnih mušterija!\nTagovi: Pranje tepiha\nPreporuke i pitanja za firmu Tepih servis Rojal\nJovanovic Jelena - Preporuka za Čišćenje Tepih servis Rojal\nZelim vam srecnu Novu godinu i zelim da i dalje budete najbolji u svom poslu,jednom godisnje peremo tepihe i garnituru kod vas godinama i ne menjamo vas!Porodica Jovanovic\nIvan - Preporuka za Čišćenje Tepih servis Rojal\nPostovanje, vlasnik sam restorana i sa vama smo po prvi put imali saradnju, prezadovoljni smo i nastavicemo saradnju to je sigurno. Vase osoblje je profesionalno, tepisi su nam oprani besprekorno, bez fleka, jastucici na stolicama kao novi i draperije ste fantasticno oprali uz napomenu da ste izuzetno korektni sa cenama, naravno nama ste spustili dodatno cene jer smo restoran. Sekretarice su ljubazne, za sad nemamo nijednu zamerku, Svaka vam cast, samo napred i puno srece u daljem radu. Ivan, radili ste kod nas 18.06.2015 godine tako da znate ko je u pitanju, da se ne reklamiramo...\nValentina - Preporuka za Čišćenje Tepih servis Rojal\nTepihe sam dala u ovim zimskim uslovima a vraćeni su mi za dva dana suvi i besprekorno čisti. Pravi ste profesionalci!!!\nALEXA - Preporuka za Čišćenje Tepih servis Rojal\nNAJKVALITETNIJI TEPIH SERVIS U GRADU\nVASE SMO NOVE MUSTERIJE I SAMO RECI HVALE ZA OPRANE TEPIHE, DECA MOGU DA BORAVE U CISTOM KONACNO, NEMA PRASINE, NISTA, SAMO CISTO!I CENE SU VAM S OBZIROM NA KVALITET VISE NEGO PRISTOJNE. ALEXA\nKristina Jovic - Preporuka za Čišćenje Tepih servis Rojal\nNajbolji ste u gradu to garantujem\nUvek sam zadovoljna vracenim tepisima i opranim foteljama.\nVasa dugogodisnja musterija..


Dnevni horoskop - Nedelja 4.2.2018 - AstroSavet\nDnevni horoskop – Nedelja 4.2.2018\nDnevni horoskop\t 04/02/2018\nDelujete snalažljivo pred saradnicima, ali imate loš predosećaj. Ne želite da vas neko dovede u neprijatnu situaciju i ne pričate previše o svojim namerama. Prednost dajete praktičnim aspektima u poslovanju. Partner trenutno nema previše razumevanja za vasa objašnjenja ili za nove izgovore. On želi romantiku.\nImate dobru volju i preuzimate odgovornost za krajnji ishod u poslovnim pregovorima. Bez obzira na vašu snalažljivost, ne možete da kontrolišete niz događaja na poslovnoj sceni i svoje saradnike. Prihvatite mišljenje većine. Potrebno da bolje razumete nečiju emotivnu slabost ili nemoć da odgovori na zahteve.\nNalazite se u pomalo neobičnoj poslovnoj situaciji. Imate utisak da neko od saradnika kontrolišet vas način rada, ali iz vama nepoznatih razloga. Mnoga pitanja koja imate, za sada ostaju bez zadovoljavajućeg odgovora. Nemojte dozvoliti da u vama prevlada sumnja prema voljenoj osobi ili neraspoloženje.\nVasa inspiracija i kreativno raspoloženje deluju podsticajno na okolinu. Imponuje vam saznanje, da vas saradnici predstavljaju kao vrlo uspešnu ili nesvakidasnju osobu. Važno je da se ostvarite na različitim poljima. U određenim situacijama svesno koristite svoje zavodničke manire u odnosu na blisku osobu.\nDelujete samouvereno i energično. Vaš stil izražavanja okolina tumači na različite nacine, ali vi ne odustajete od svojih ciljeva. Verujete da se nalazite se na korak do nekog značajnijeg uspeha. Imate nameru da osvojite nečiju naklonost, ali pokazaće se da to činite na pogrešan način ili sa preterivanjem.\nUspešno predviđate nečije poslovne poteze i umete da nametnete svoje mišljenje. Na sreću, okolina poštuje vaš uspeh i ulogu u zajedničkoj akciji. Obratite pažnju na korisne informacije koje stižu sa različitih strana. Priuštite sebi neku omiljenu zabavu u krugu bliskih prijatelja, kako biste se opustili.\nVerujete u svoje poslovne vizije, ali ponekad je teško pokrenuti početno interesovanje i stvaralački ritam među saradnicima. Imate utisak da se sve svodi na princip “uzimanja ili davanja”, ali ne i na vaše zadovoljstvo. Čini vam se kako se nalazite u fazi nostalgičnog raspoloženja, mislite samo o prošlosti.\nUmesto da drugima velikodušno nudite svoju pomoć, obratite paznju na svoje probleme i zatražite nečiju podršku. Važno je da izmirite neke finansijske račune ili obaveze koje imate prema bliskim saradnicima. Vaše reči ne zvuče dovoljno iskreno pred voljenom osobom. Slobodni mogu da očekuju novo pozanstvo.\nPreterana ambicioznost ili neskromnost u proceni ličnih mogućnosti uzrokuje različite nesporazume u krugu saradnika. Nepotrebno se zapetljavate u neke nove poslovne situacije koje vas dodatno obavezuju pred saradnicima. Delujete uznemireno, ne uspevate da ostvarite svoje emotivne planove sa parnerom.\nMoguće je da nove obaveze doživljavate, kao veliki teret ili izvesnu nepravdu koju vam nameće bliža okolina. Kompletnu situaciju na poslovnoj sceni treba da analizirate sa određene distance. Položaj Meseca dodatno utice na vašu emotivnu i psihičku osetljivost. Teže nego obično razlikujete istinu od laži.\nPoslovno-finansijski dobitak koji očekujete iznenada odlazi u nečije ruke, bez obzira na tu situaciju sačuvajte prisebnost duha. Umesto da tugujete za propuštenom prilikom potražite svoju dobitničku kombinaciju, ali na nekoj drugoj strani. Prikrivanjem istine pred voljenom osobom podsticete nesigurnost.\nOdlažete svoje obaveze u nadi da činite značajan ustupak. Ipak, određena usluga koju činite ne predstavlja dobro rešenje. Shvatićete da vam neko nameće teže kriterijume od onih koje dobijaju vaši saradnici. Nalazite se u stanju emotivnog iskušenja, zbog nekorektnog ponašanja emotivnog partnera.\nNumerološki savet dana – Nedelja 4.2.2018\nDnevni horoskop – Ponedeljak 5.2.2018\nPočetna › Dnevni horoskop › Dnevni horoskop – Nedelja 4.2.2018


Leglo strave: Korbenovo viđenje Lavkrafta i Poa - Kultur!Kokoška\nAutor: Pavle Pavičić Strip 01.08.2015.\nUpravo ovim stihovima počinje pesma „You’re So Dark“ grupe Arctic Monkeys, koja govori o opsesiji goth devojkom. Pominjanje ove dvojice autora nije nimalo slučajno: oni su nezaobilazne odrednice, ne samo za ljubitelje horora kojima je stalo do sebe, već i za svakog književnog entuzijastu.\nSakupljene u dva tvrdo ukoričena toma i objedinjene naslovom Leglo strave (u čast i sećanje na kultni Marvelov strip-magazin Haunt of Horror iz sedamdesetih godina), nalaze se grafičke adaptacije dela ovih velikana, u interpretaciji Ričarda Korbena, jednog od najpoznatijih ilustratora današnjice. Njegov stil je vrlo originalan i prepoznatljiv; osim mešavine realizma i groteske, ističe se po neobičnoj završnoj obradi i jednostavnim, ali moćnim kompozicijama. No, možda su najkarakterističniji crteži lica, izobličeni i pomalo voštani.\nŠto se sadržaja tiče, izbor književnih predložaka je interesantan, budući da je akcenat na manje poznatim delima, među kojima preovlađuju pesme.\n„Dagon“, jedina od poznatijih Lavkraftovih priča koje su uvrštene u prvi tom antologije, istovremeno je i jedina iz čuvenog ciklusa o Ktuluu. U njoj se susrećemo sa klasičnim lavkraftovskim motivima drevnih, ljigavih užasa iz okeanskih dubina.\nNažalost, kao i „Muzika Eriha Zana“ (koja tretira kosmičko ludilo, još jedan standardan motiv u Lavkraftovom opusu) i „Artur Džermin“ (arheološko-antropološka povest sa tragičnim raspletom), jedine dve druge neposredne adaptacije, ova priča pati od nedostatka prostora. Naime, sve „epizode” su ograničene na po osam strana, a Lavkraftova proza se uveliko oslanja na postavljanje nelagodne atmosfere i stvaranje neizvesnosti. No, iako uprošćavanje radnje i svođenje na ključne događaje donekle banalizuje izvornike, svaki kadar savršeno hvata suštinu odabranih momenata.\n… Aaaand it’s gone.\nOstatak prve knjige sačinjavaju obrade šest soneta iz serije pesama „Gljive s Jugota“, koji kod nas inače nikad nije objavljen u kompletnom prevodu. Korben ovde nastupa sa mnogo više slobode u adaptaciji, ne držeći se nužno tekstova, već pokušavajući da naglasi motive. Nekad to čini sa više uspeha, a nekad manje. Tako je recimo „Kanal“ moderna apokaliptična priča, dok se „Bunar“ bavi misterioznim događajem na zabačenoj farmi. „Ožiljak“ i „Lampa“ uspevaju da zadrže lavkraftovski osećaj uprkos izmenama, ali više zahvaljujući oslanjanju na grafički element nego na tekstualni. Minijatura „Prozor“ je dobar primer kako na malom broju strana ostaviti jak utisak, dok scene koje prikazuju dejstvo prokletog talismana iz „Sećanja“ lede krv u žilama.\nU drugom tomu stvari su malo drugačije. Ponovo su pretežno pokrivene manje poznate pesme. Izuzetak je, očigledno, „Gavran“; međutim, u svojoj verziji ove pesme Korben se nesumnjivo oslanja i na Poovu priču „Crna mačka“ – ispostavlja se da je ožalošćeni ljubavnik u stvari krivac za smrt svoje drage, te da njen leš drži zazidan u kući. Dodavanje ovih elemenata daje nove (svakako nepotrebne, a možda čak i pogrešne) implikacije ovom klasičnom narativu o sukobu želje za zaboravom i straha od istog.\nSa druge strane, čuvena priča „Izdajničko srce“ je ispričana u nizu slivenih sekvenci i, iako malo nezgodna za čitanje, verovatno je vizuelno najinteresantnija.\nOstale priče i pesme su prilično slobodno prilagođene, uz pomoć scenariste Riča Margopulosa, te kod konzervativnijih čitalaca mogu izazvati neodobravanje, pa čak i revolt. Na primer, „Izrafel“, originalno o muzici anđela, smešten je u svet gangsta rapa i govori o oružanom okršaju dveju bandi. Zatim, „Eulalija“, izvorno čestita žena koja donosi sreću usamljenom čoveku, ovde je seks-lutka na naduvavanje, nad kojom perverzni starac umire tokom orgazma. „Najsrećniji dan“, inače o izgubljenoj mladosti, prikazuje proslavu desete godišnjice mature na kojoj naizgled povučeni protagonista, zlostavljan i nevoljen u školskim danima, odlučuje da ispravi nepravdu masakriranjem cele generacije. „Duhovi mrtvih“, umesto dijaloga između pokojnika i čoveka koji je posetio njegov grob, odvijaju se u toku linčovanja koje vrše pripadnici Kju-kluks-klana. „Crv osvajač“, pesma o neizbežnosti smrti, potpuno je trivijalizovana i pretočena u post-apokaliptični SF (ali je ipak užasno zabavna!), dok „Jezero“ i pored majstorskog kadriranja ostaje pomalo neubedljivo – donekle generična poovska poema o “mrtvoj dragoj” zamišljena je kao bezrazložno ubistvo sa natprirodnim preokretom.\nKvalitetom se izdvajaju „Usnula“ i „Berenisa“. Posmatravši iz ugla horora, „Usnula“ je apsolutni pobednik – jezivo atmosferična pripovest o vampirima, koju je Korben savršeno grafički izneo. „Berenisa“ donekle zapostavlja Poov original, fokusirajući se samo na nekoliko ključnih elemenata, ali takođe je vizuelno vrlo prijemčiva, iako se u svojoj farsičnosti (dementni zubar koji ubrizga previše anestetika svojoj pacijentkinji, u koju je smrtno zaljubljen) pretvara u bolesnu crnu komediju.\n„Leglo strave“ je u luksuznoj opremi objavila izdavačka kuća „Darkwood“, u okviru edicije Jezovnik. Na kraju svake epizode nalazi se prevod dela na kome je bazirana, što je velika pohvala ovom izdanju – time je čitaocima omogućeno da sami vrše poređenja i analize. Takođe, „početnici” se tako mogu upoznati sa radovima Lavkrafta i Poa, a oni „iskusniji” ih se mogu podsetiti.\nSve slike preuzete su sa sajta izdavača i iz njihovih pregleda „Legla“, koje možete pogledati ovde i ovde.\nEdgar Alan PoLavkraftLeglo straveRičard Korbenstripovi\nPrethodni tekstSankcije na seks: iskustva sa margine\nNaredni tekstNoir Désir – kad Francuzi sviraju rok!


Prijem za vaterpoliste Srbije i Australije u Skupštini grada | Kragujevački sport\nPrijem za vaterpoliste Srbije i Australije u Skupštini grada\n13. juna 2017. | Kategorija: Vaterpolo\nVaterpolo reprezentacija Srbije trenutno boravi u Kragujevcu, gde se priprema za završni turnir Svetske lige, koji se igra od 20. do 25. juna u Ruzi, predgrađu Moskve. U sklopu priprema za ovo takmičenje, naši najbolji vaterpolisti odigraće u petak, 16. juna, na zatvorenom bazenu SC „Park“ prijateljski meč sa reprezentacijom Australije, pa je tim povodom danas u Skupštini grada priređen prijem za predstavnike ove dve selekcije.\nDomaćini prijema bili su gradonačelnik Radomir Nikolić i pomoćnik gradonačelnika za unapređenje i razvoj sporta Nikola Urošević.\nSrbija i Australija odigraće čak tri prijateljska meča u svega par dana. Prvi je na programu već sutra u Nišu, drugi se igra 15. juna u Kruševcu, a treći u Kragujevcu, 16. juna.\nNakon toga naša selekcija putuje za Rusiju, gde će od 20. do 25. juna braniti titulu u Svetskoj ligi. Žreb je naše najbolje vaterpoliste svrstao u grupu sa SAD-om, Italijom i Kazahstanom.\nSelektor Dejan Savić ističe da je atmosfera u reprezentaciji pred ovaj turnir dobra, bez obzira na povrede pojedinih reprezentativaca.\n– Završni turnir Svetske lige gledaćemo da iskoristimo u trenažnom ciklusu kao pripremni period za Svetsko prvenstvo, jer vremena je malo. Atmosfera u reprezentaciji je kao i uvek dobra. Povređeni su Strahinja Rašović i Dušan Mandić. Strahinja je već dve nedelje u laganom treningu, dobro se oporavlja, dok je Mandić juće počeo da trenira i njegovo stanje se prati, pa se nadamo da ćemo stići da ga uvedemo u formu pred Svetsko prvenstvo. – rekao je naš selektor.


Grandž - 25 August 2016 - Blog - Fenix Site\nOsim podžanra alternativne rok-muzike, grandž predstavlja specifični životni stav, način oblačenja, ponašanja i stila uopšte.\nMada se pojavio godinama ranije, kao muzički pravac doživeo je vrhunac popularnosti krajem osamdestih i početkom devedesetih godina prošlog veka, zahvaljujući grupi “Nirvana” i njenom prvom čoveku Kurtu Kobejnu, a održao se još svega par godina nakon njegovog odlaska sa muzičke i životne scene.\nGrandž je definitivno promovisan u novu ideologiju zahvaljujući legendarnom spotu za prvi “Nirvanin” veliki hit ˝Miriše na tinejdžerski duh˝ (Smells Like Teen Spirit).\nSam izraz grunge potiče iz američkog žargona i, mada se za njega i danas retko nalazi prevod u zvaničnim rečnicima, uglavnom označava nešto musavo, neuredno, odrpano i aljkavo.\nU suštini, i reč “pank” ima takvo značenje, mada ni grendžeri ni pankeri nikad ne bi prihvatili bilo koju drugu međusobnu sličnost.\nKolevka reči, zvuka, a zatim i grandž mode, bio je američki grad Sijetl.\nPrvi bendovi nisu imali nikakav komercijalni uspeh i bili su nepoznati izvan grada.\nTek kada je “Nirvana”, od anonimne grupe, postala globalna ikona pop-kulture, njena popularnost je izazvala nagli porast interesovanja i za ostale grandž grupe, kao što su Pearl Jam, Soundgarden, Alice in Chains…\nNajvažnija muzička obeležja su izrazito izobličen, “mjaučući” zvuk gitare i silovito udaranje bubnjeva, sa uglavnom sporijim tempom. Ovaj hibridni zvuk predstavljao je mešavinu panka, hevi-metala i roka, uz melodičnu osećajnost “Bitlsa”.\nTekstovi pesama su u dijapazonu između idealizma i pesimizma, a najčešće govore o otuđenosti, apatiji, neslaganju sa društvenim normama i želji za slobodom.\nPošto su grandž muzičari isticali svoj antimaterijalistički pogled na svet, celokupni stil je postao svojevrsni spoj panka i hipi-pokreta, sinteza buntovništva i raznovrsnih miroljubivih i nemarnih formi izgleda i ponašanja, mešavina sastojaka od kojih na prvi pogled većina ne ide zajedno, ali ima nit koja ih povezuje, a to je ona koja miriše na mladalački (ne obavezno tinejdžerski) duh.\nModni sledbenici grandža opisivali su ga kao bunt protiv stereotipa, želju da se ne podlegne zadatim estetskim normama osamdesetih, potrebu da budu svoji i slobodni, kao i iskrenu težnju da ih odeća ne košta puno.\nKritičari su njihov stil etiketirali kao antimodu, a na sam pomen reči grandž reagovali su gore nego na psovku...\nTipični imidž grandžera sasvim je suprotan šminkerskom stilu koji mu je prethodio, a mogao bi se opisati kao odsustvo svake vrste doterivanja i brige o izgledu (a kod onih “preteranih”, i o higijeni): duga, neočešljana (često i neoprana) kosa, slojevito nabacana i užasno iskombinovana odeća (po sistemu “šta dohvatiš”), uz gotovo neizostavne “prirodno” poderane farmerke (ili isfronclane bermude preko helanki) i ofucanu, (najčešće) kariranu košulju ili izbušenu (u stilu “pucali su na mene”) majicu kratkih rukava, nabačenu preko dedinog untercigera (to je ona, nekad obavezna, muška pododeća za hladnije dane, svojevrsni dukser-kombinezon sa otvorom i zakopčavanjem na donjem delu leđa, kakav se danas može videti još samo u pravim kaubojcima, kada se džonvejnovski tipovi skinu u kupleraju ili odluče da se posle dužeg vremena umiju).\nDevojke su takođe u šljampavoj odeći, nose pet brojeva veće flanelske košulje sa manjkom dugmadi i tatine stare džempere na zakopčavanje sa rupama od moljaca (sve ono što su i u “Crvenom krstu” odbili da prime, jer “nije sređeno”), haljine iz bakinog ormana, u kombinaciji sa mrežastim čarapama, ili običnim, ali po mogućstvu pocepanim ili sa bar pokojom puštenom “mašnom”. Šminka je takođe bila demonstrativna i imala je zadatak da nagrdi lice, umesto dotadašnje namene da sakrije nedostatke, pa je vrlo brzo dobila naziv "heroin chic".\nOd obuće, najčešće su stare platnene patike (uglavnom tipa “starki” ili njihovih preteča), bapske filcane crne zepe, čaplinovske izobličene bakandže ili raspertlane “martinke”.\nOd ostalih modnih detalja, u jednoj ruci obavezno je bilo pivo, a u drugoj cigareta...\nŠto se tiče sociološko-psihološkog portreta grandžera, kod njega je najčešće prisutna želja za stalnim odlaganjem uklapanja u društvo, ironija, večito razmatranje raznih kulturoloških pojava i trendova, bez aktivnog učešća u njima, skoro trubadurska ljubavna ideologija i, zajedno sa njom, večiti emotivni problemi…\nTipični grandžer potiče iz urbanog okruženja, dete je roditelja iz srednje klase, a po obrazovanju večiti student koji možda i može ali ne želi da završi fakultet, kako bi sprečio svaku mogućnost da ga zbog toga “uhvate u mašinu”.\nOn je nezainteresovan za bilo kakvu karijeru, sušta je suprotnost “japiju” koji će ga iz tih razloga uvek proglasiti za luzera.\nNajupečatljiviji filmski predstavnici granža su “Samci” (Singles, 1992), “Pre svitanja” (Before Sunrise, 1995) i serija “Prijatelji” (Friends, 1994-2004) koja ipak predstavlja mnogo doteraniju verziju ovog stila i pre bi se mogla svrstati u najavu post-grandža koji će nastati godinama kasnije.\nNakon smrti Kurta Kobejna, početkom aprila 1994. godine, za samo nekoliko meseci prodato je više albuma “Nirvane” nego tokom njegovog života, a cene karata za njihove najavljene nastupe, koji se nikad neće održati, višestruko su premašile redovne cene koncertnih karata.\nKao omaž grupi koja je prestala da postoji i njenom kontroverznom frontmenu, dogodio se kratkotrajni veliki bljesak grandža, pred njegov konačni pad popularnosti.\nTrend je vakrsnuo pre par godina, skoro dve decenije nakon gašenja izvornog, a mišljenja o njemu više nisu podeljena kao nekad.\nTo je i razumljivo, jer novi grandž više nije izbegavanje doterivanja nego osmišljena modna stilizacija kojoj pribegavaju i kreatori vrhunske (i, naravno, skupe) mode.\nČak ga nazivaju “gla-ndž” kako bi objasnili da je reči o novoj viziji glamuroznog izgleda koji ni u kom slučaju ne može da se postigne za male pare.\nDobra strana svega je, u svakom slučaju, to što su zbog novoustanovljenog oblika nekadašnje grandž mode, ponovo počeli da se slušaju dobri stari bendovi iz Sijetla...


Predstavnici Muftijstva tuzlanskog sa načelnikom razgovarali o izgradnji džamije u Dubnici – Općina Kalesija\nPredstavnici Muftijstva tuzlanskog sa načelnikom razgovarali o izgradnji džamije u Dubnici\nIzgradnja džamije u kalesijskom naselju Dubnica, bila je tema današnjeg sastanka načelnika Kalesije Seada Džafića i predstavnika Muftijstva tuzlanskog.\nNaime, jedna porodica iz Kraljevine Saudijske Arabije izrazila je želju za finansiranjem izgradnje džamije, edukativnog centra i kuće za imama u Dubnici, zašto je već obezbjeđeno zemljište i čeka se određena papirologija, odnosno dozvole.\nNačelnik Džafić je iskazao zadovoljstvo što će mještani ovoga naselja dobiti džamiju istakavši da će on pomoći koliko je u njegovoj moći da potrebna dokumentacija bude na vrijeme završena kako bi se moglo početi sa radovima.\nNa sastanku je načelniku Džafiću predočen i plan izgradnje džamije, a projektnu dokumentaciju je radio Kalesijac Husejn Dropić.Iz Muftijstva su istakli da znaju za sve akcije koje je radio Džafić za pomoć Islamskoj zajednici te da su ubijeđeni da i sada neće izostati njegova podrška.\nPredstavnici Muftijstva tuzlanskog Muhamed Hasanspahić i Muamer Zukić, načelniku Seadu Džafiću su uručili i lijepu hediju od muftije tuzlanskog Vahid ef. Fazlovića, a riječ je o Kur’anu časnom.\nPrevious\tJosip Pejaković u BKC-u "Alija Izetbegović" Kalesija izvodi monodramu "Bh. stend-drp tragedy"\nNext\tNačelnik razgovarao sa predstavnicima MZ Seljublje oko izgradnje ambulante


Kakva je veza između smeha i bolesti? - Smedia\nKakva je veza između smeha i bolesti?\nObično se smejemo zato što je nešto zabavno i privlači pažnju, ali ponekad i napad smeha može biti ozbiljan medicinski simptom. Istraživanja pokazuju da samo u jednom od pet slučajeva smeh uključuje humor.\nZvuči malo čudno, u kakvoj su vezi smeh i bolest? Kada se smejemo to je zato što što smo srećni, a upravo smeh podiže raspoloženje, pa ne bi li onda trebalo više da se smejemo? Koliko puta ste svedočili nečijem napadu smeha u prodavnici ili dok čekate u redu u banci?\nKada se smejemo namerno ili više puta bez ikakvog razloga, na scenu stupa patološki smeh. To je znak narušenog zdravstvenog stanja i uticaja na nervni sistem, a naučnici se posebno bave tim fenomenom.\nPatološki smeh obično nije povezan sa humorom, dobrim raspoloženjem ili bilo kojim oblikom ispoljavanja sreće. Mozak šalje signale koji kontrolišu radnje koje obavljamo,...


SREČNA I BLAGOSLOVENA NOVA 2021 GODINA SVIMA VAMA\nSusret sa jednom grupom bioenergoterapeuta 1993. godine sa Instituta ENIOM iz Moskve i njihovo viđenje njenih sposobnosti otvara joj put ka Institutu u Moskvi. Njene sadašnje kolege su pričali o njoj i njenom daru Generalnom direktoru Instituta tadašnjem akademiku, doktoru medicinskih nauka i psihologije, specijalisti za komplementarnu i narodnu medicinu i isceliteljstva Jakovu Grigoreviču Galperinu. Anabela je dobila poziv od Instituta da se javi 22. novemba 1994. godine i da pristupi školovanju za bioenergoterapeuta.\nAnabela Flora je u bivšoj Jugoslaviji završila studije za socijalnog radnika i porodičnog psihoterapeuta. U toj profesiji je radila osam godina. Psihoterapijom se bavila pet i po godina na klinici za psihijatriju u Hrvatskoj i dve i po godine za izbeglice u Crnoj Gori, zaposlena u Danskom komeserijatu za izbeglice, gde je radila kao koordinator i psihoterapeut.\nPraksom iz oblasti bioenergije, odnosno bio-energo ili pranoterapijama uz psihoterapiju, ozbiljnije počinje da se bavi 1992. godine, zatim nakon dobijanja diplome 1994.godine na Institutu u Moskvi preseljava se iz Crne Gore u njen omiljeni grad Novi Sad gde otvara firmu dana 28.11.1995 pod nazivom „OKO KOSMOSA 5„ i nastavlja da se bavi bioenergetskim terapijama, psihoterapijom i zdravim načinom ishrane.\nAnabela Flora je ekstrasens - PRECIZAN DIJAGNOSTIČAR u ličnom kontaktu i na slici (slika je matrica i puna je informacija o nama, ali svako nema mogućnosti, da te informacije sa energetskog polja, registrira i protumači).\nOd 1992 godine, pa do danas Anabela Flora je radila kao bienergo (prano)- terapeut i psihoterapeut na Institutu ENIOM u Moskvi, u Crnoj Gori u Tivtu i Podgorici, u Bosni i Hercegovini, u Bjeljini i Banja Luci, u Srbiji, u Beogradu i Novom Sadu,Skople u R.Makedoniji. Zatim Litvanija-Vilnijus, Latvija -Riga i u drugim zemljama.\nAnabela Flora ima 27 godišnje iskustvo u praktičnom radu sa pacijentima kao pranoterapeut i 32 godina kao psihoterapeut i može se reći da je postigla izuzetne rezultate na osnovu pismenih i usmenih izjava pacijenata.\nAnabela Flora 8 godina je i konsultant Kompanije FOHOW iz Kine prestavništvo u Novom Sadu firma FENIKS ZDRAVLE AS. To su dodatci u ishrani - suplementi koji deluju na regulaciju i regeneraciju svih organa i funkcija unutar sistema našeg organizma. www.gold-empire.com\nBroj poseta: 1118257


Raste proizvodnja meda evo i kog - Domaćinska kuća\nKuća » Agro vesti » Raste proizvodnja meda evo i kog\nRaste proizvodnja meda evo i kog\nUkupna proizvodnja meda u Srbiji čini tek 0,44% svetske proizvodnje i nešto preko 2% evropske proizvodnje a prema vrednosti izvezenog meda ona učestvuje sa nepunih pola procenta u svetskom izvozu i sa 1,28% u evropskom, piše mesečnik Biznis i finansije.\nSa prosečnom izvoznom cenom od 4,31 USD po kilogramu, med iz Srbije skuplji je od svetskog i evropskog proseka i skoro dvostruko skuplji od vodećih svetskih izvoznika, Kine i Argentine.\nSrpski med je po kvalitetu nešto iznad svetskog proseka, a postiže dvostruko veće cene na tržištima Bliskog istoka, Velike Britanije i Belgije, nego u Nemačkoj i Italiji, gde se najviše izvozi.\nOva godina neće biti slatka za pčelare. U Savezu pčelarskih organizacija Srbije kažu da će zbog mrazeva i suša koji su pratili ovu sezonu, prinosi biti verovatno manji za polovinu od očekivanih. Trenutno, većina onoga što se proizvede ide u izvoz, koji je prošle godine sa količinom od 2.701 tonu dostigao vrednost od 13,09 mil EUR. Srbija je izvezla za 46% više meda u poređenju sa 2019. godinom, najviše u Italiju, Norvešku i Nemačku – navodi Biznis i finansije.\nProšle godine med je poskupeo na svetskom tržištu zbog nestašica izazvanih lošim prinosima, što su domaći proizvođači iskoristili za plasman svojih proizvoda. Ali istovremeno su potrošili i sve zalihe, budući da je i prošlogodišnja proizvodnja meda u Srbiji od 6.838 tona takođe bila manja u poređenju sa godinom ranije, pa ovogodišnji izvoz najverovatnije neće dostići prošlogodišnju vrednost.\nU Srbiji je u poslednjih deset godina prosečno proizvedeno 7.780 tona meda godišnje, s tim što se proizvodnja kretala u rasponu od 4.383 do čak 12.263 tone. Koliko proizvodnja varira iz godine u godinu, ilustruje pokazatelj da je minimalna količina u protekloj deceniji ostvarena 2014. godine, da bi već naredne godine dostigla maksimum od preko 12.000 tona. Ovolike godišnje razlike proizilaze iz još uvek veoma usitnjene i nedovoljno organizovane proizvodnje meda u Srbiji, pa su prinosi meda po košnici u ogromnoj meri zavisni od vremenskih uslova, objašnjavaju Marija Nikolić, Nebojša Nedić i Dragica Božić sa Poljoprivrednog fakulteta u Beogradu, u studiji o konkurentnosti srpskog meda na svetskom tržištu.\nIpak, poslednjih desetak godina beleži se blago povećanje proizvodnje meda u Srbiji i veće interesovanje za pčelarstvo, pa je broj košnica sa pčelama narastao na oko 977.000. To je rezultat boljeg povezivanja pčelara, značajnijih subvencija za ovaj vid proizvodnje, ali i sve većeg broja izvozno orijentisanih kompanija koje obezbeđuju proizvođačima meda otkup proizvoda i pristup ne samo domaćem, već i međunarodnom tržištu.\nMada Srbija ne spada u velike proizvođače meda, ostaju značajne količine za izvoz, jer je domaće tržište malo. Srbija je već godinama neto izvoznik meda, budući da izvezene količine višestruko premašuju uvoz meda koji je gotovo zanemarljiv. Prosečna stopa rasta izvoza meda iz Srbije, posmatrano vrednosno, je relativno visoka i iznosi 12,1%, dok je u apsolutnom iznosu prosečna vrednost izvoza skoro 9,4 miliona dolara godišnje. Najznačajniji obim razmene se ostvaruje sa zemljama Evropske unije, koje su tradicionalno veliki potrošači i uvoznici meda.\nUočljivo je povećanje proizvodnje organskog meda, za kojim sve više raste tražnja na evropskom i svetskom tržištu. Autori studije ističu da Srbija ima veliki potencijal za proizvodnju meda sa zaštićenim geografskim poreklom, ali trenutno su na nacionalnom nivou pod tom oznakom registrovani samo homoljski med, fruškogorski lipov med i kačerski med.\nOznaku zaštićenog geografskog porekla na međunarodnom nivou ima svega nekoliko prehrambenih proizvoda, i to homoljski med, vino bermet i leskovački domaći ajvar, dok takvu registraciju nema nijedan srpski proizvod na tržištu EU. Med iz Srbije ostvaruje najviše cene na tržištima u Bahreinu, Jordanu, Ujedinjenim Arapskim Emiratima, ali i na tržištima Velike Britanije i Belgije, dok su njegove cene u Nemačkoj i Italiji dva puta niže nego u tim zemljama i značajno ispod proseka na ostalim izvoznim destinacijama.\nOvo ukazuje na potrebu da se preispitaju prioriteti u izvozu, imajući u vidu da se već duži vremenski period najveće količine meda izvoze upravo u Nemačku i Italiju, preporučuju stručnjaci Poljoprivrednog fakulteta u Beogradu.\nPrevPrethodnaKoliko je bitna ishrana krava\nSledećaPodizanje zasada leskeSledeći


TUŽILAC BEGIĆ NEGIRA DA JE ZAHTIJEVAO NOVAC OD DŽAKULIĆA I HADŽIĆA | Hayat.ba\nTUŽILAC BEGIĆ NEGIRA DA JE ZAHTIJEVAO NOVAC OD DŽAKULIĆA I HADŽIĆA\n– Poslije godinu me pozvao i rekao da mora ići na izdržavanje kazne i pitao da mu pomognem oko odlaganja. Rekao sam mu da donese uputni akt. Rekao mi je usput da ima komšiju koji je bijeda, sirotinja, da ima optužnicu za šumsku krađu i da treba ići na rad u Sloveniju – izjavio je Begić.\n– Pitao je za mogućnosti brisanja postupka, povlačenja optužnice, da Hadžić ima rođaka u inostranstvu koji posjeduje ‘brdo para’. Rekao sam da nikakav novac ne dolazi u obzir – kazao je optuženi i dodao da je, nakon što mu je ponuđen novac, pomislio da se “iza njega neko nalazi”.\n– Kada sam pitao šta znači taj novac, odgovorio je kako zna da ja neću novac, ali da mu puno pomažem. Tada sam učvrstio tvrdnju da je on izvršilac i odlučio otkriti ko je naručilac – ispričao je Begić.\n– Ostao sam na stolici s mobitelom u ruci i razmišljao koga da zovem. U tom trenutku u kancelariju ulaze pripadnici SIPA-e, prebrojavaju novac i kažu da fali 200 eura. Rekao sam im da zaustave Salkana – naglasio je optuženi i naveo da su poslije pretreseni kancelarija, njegov stan i vozilo, ali da 200 eura nije pronađeno, kao i da ga je neko iz SIPA-e kasnije pitao da li mu je Džakulić možda dao 200 KM a nakon negativnog odgovora prokomentarisao: “Vidi lopine, mahnuo je i te pare.”\n– Sve što je Džakulić kao ključni svjedok optužbe iznio u svojim iskazima jeste laž, neistina, naročito okolnosti pod kojima sam primio novac – zaključio je Begić.


U21: Selektor Nestorović pozvao 18 igrača pred utakmicu sa Engleskom - Portal 072info\nU21: Selektor Nestorović pozvao 18 igrača pred utakmicu sa Engleskom\n30. Septembra 2016. Vrijeme objave: 22:40 sati\nMlada fudbalska reprezentacija BiH okupit će se u ponedjeljak, 3. oktobra u Vogošći, na pripreme za susret sa Engleskom. Za tu priliku selektor Darko Nestorović pozvao je 18 igrača, koji bi potencijalno mogli nastupiti u ovom susretu.\nUtakmica posljednjeg kola kvalifikacija za Europsko prvenstvo, koja će biti odigrana 11. oktobra u Walsallu od 16 sati bit će posljednji veliki test za mlade nogometaše, a za Anadoliju je ovom prilikom govorio selektor Nestorović.\n“Pred nama je posljednji susret u ovom kvalifikacionom ciklusu gdje ćemo za protivnika imati najbolju ekipu iz naše grupe. Sa Engleskom smo u prvom susretu odigrali 0:0 u Sarajevu. Ako bismo ponovili igru, zalaganje i htijenje kao na tom meču, rezultat ne bi trebao da izostane“, rekao je Nestorović.\nNestorović je za ovaj susret pozvao sljedeće igrače: Kenan Pirić (Sloboda), Goran Karačić (Adanaspor, Turska), Kerim Memija (Željezničar), Eldar Čivić (Slovacko, Češka Republika), Advan Kadušić (Sarajevo), Siniša Saničanin (Mladost Lučani, Srbija), Stjepan Radeljić (Stuttgart, Njemačka), Miloš Šatara (Mladost Lučani, Srbija), Ajdin Redžić (Krupa), Amir Hadžiahmetović (Konyaspor, Turska), Damir Sadiković (Krško, Slovenija), Amer Gojak (Dinamo Zagreb, Hrvatska), Deni Milošević (Konyaspor, Turska), Armin Ćerimagić (Gornik Zabrze, Poljska), Marin Popović (Čelik), Miljan Govedarica (Sloboda), Asim Zec (Sloboda), Riad Bajić (Konyaspor, Turska).\nKonkurencija prijavila Konstantina Savića\nSav jad kampanje u BiH: Gdje su pare od krave i pločica


Nastavljena polemika zbog navoda o paravojnim formacijama u RS-u | Prijedor24.com - Više od informacije!\nHome / Vijesti / BiH / Nastavljena polemika zbog navoda o paravojnim formacijama u RS-u\nAutor: Redakcija 15/01/2018\nKomandant mirovnih snaga EUFOR-a u BiH Waldner: Loš znak međunarodnoj zajednici\nIako je predsjednik bh. entiteta Republika Srpska Milorad Dodik negirao navode o formiranju paravojne jedinice na prostoru tog entieta, polemika o “Srbskoj časti” u BiH je nastavljena, a saoštenjem za javnost oglasio se i Narodni demokratski pokret (NDP), prenosi Anadolu Agency (AA).\n“Narodna skupština Republike Srpske, posljednjih mjeseci, pretvorena je, na najprimitivniji način u skaradnu instituciju, u kojoj parlamentarizam i demokratska volja naroda izčezavaju, a na njihovo mjesto stupa ogoljeli oblik jednumlja, ali i otvoreno nasilje i primitivizam najniže vrste. Nakon što je u skupštinu dovedena naoružana policija, posljednjih dana svjedoci smo koliko je situacija izmakla kontroli. ‘Sesije’ uniformisanih i samozvanih paravojnika-humanitaraca, bliskih vladajućoj oligarhiji, posljednji su udarci u kovčeg parlamentanom životu i demokratiji u Republici Srpskoj”, navedeno je u saopštenju NDP-a.\nKako je istaknuto u saopštenju, ovaj nezabilježeni skandal u političkoj istoriji Republike Srpske dešava se u vremenu kada je opoziciji uskraćeno pravo da prisustvuje pojedinm zasjedanjima Skupštine, na kojima vladajuća većina, preko noći, ekspresno donosi veoma štetne zakone i nepromišljene političke odluke po građane i budućnost RS-a.\n“Prisustvo sumnjivih instant patriota, u danima kada bi se trebalo dostojanstveno i ponosno obilježavati Dan Republike, donosi nesagledivu štetu građanima, ali i ugledu Republike Srpske u svijetu. Nakon svih nemuštih izgovora dežurnih pravobranilaca besmisla i pokušaja da se očigledna istina još jednom spinuje i građanima izokrene stvarna slika sramotnog okupljanja ekstremista iz kriminalnog miljea u Narodnoj skupštini Republike Srpske, očekujemo suvislo objašnjenje, koje neće vrijeđati razum i dostojanstvo naroda. Zbog skandala, koji je poprimio i međunarodne razmjere, zahtjevamo da se skupštinsko rukovodstvo zvanično izjasni o pomenutom skupu i objasni ko je, po čijem nalogu i po kom formalnom osnovu organizovao okupljanje zakonu nepoznatih uniformisanih lica te ustupio prostorije Narodne skupštine, odnosno male skupštinske sale”, navodi se u saopštenju.\nMinistar sigurnosti Bosne i Hercegovine Dragan Mektić ranije je izjavio kako već duže vrijeme postoje određena saznanja o parabezbjednosnom organizovanju.\nIz kabineta predsjednika RS-a Milorada Dodika je saopšteno da “Republika Srpska ima svoje Ustavom i zakonima predviđene institucije koje su u službi stabilnosti svih njenih građana, a konstrukcije koje su se pojavile na pojedinim portalima da ‘predsjednik RS Milorad Dodik uz podršku Moskve formira paravojne jedinice’ su izuzetno opasne i nisu u funkciji informisanja građana”.\nPotpredsjednik entiteta RS Ramiz Sakić je kazao da je informacija koja se pojavila ovih dana dodatno uznemirila Bošnjake na prostoru RS-a i sigurno da bi ona na cijelom prostoru Bosne i Hercegovine trebala da bude shvaćena kao krajnje ozbiljna.\nKomandant mirovnih snaga EUFOR-a u BiH general-major Anton Waldner je komentarišući navode o postrojavanju paravojnih formacija u BiH, rekao kako to nije dobar znak međunarodnoj zajednici.\nPredsjednik Udruženja građana Veterani Republike Srpske Duško Vukotić i član “Srbske časti” Igor Bilbija najavili su za danas u Banjoj Luci održavanje konferencije za novinare o navodima u vezi s postojanjem paravojnih formacija u RS-u.\nPovezanobojan stojkovicparavojne formacije u bihSrbska čast\nČelnicima “Srbske časti” zabranjen ulazak u BiH


Javni uvid u nacrt Prostornog plana Republike Srbije od 2021. do 2035. godine - Општина Прибој\nDatum kreiranja sreda, 07 april 2021 10:00 | |\nMinistarstvo građevinarstva, saobraćaja i infrastrukture u skladu sa čl. 50. Zakona o planiranju i izgradnji („Službeni glasnik RS”, br. 72/09, 81/09 - ispravka, 64/10 - US, 24/11, 121/12, 42/13 - US, 50/13 -US, 98/13 – US, 132/14, 145/14, 83/18, 31/19, 37/19 – dr. zakon i 9/20), članom 19. Zakona o strateškoj proceni uticaja na životnu sredinu („Službeni glasnik RS”, br. 135/04 i 88/10) i čl. 55-68. Pravilnika o sadržini, načinu i postupku izrade dokumenata prostornog i urbanističkog planiranja („Službeni glasnik RS”, broj 32/19) oglašava JAVNI UVID u NACRT PROSTORNOG PLANA REPUBLIKE SRBIJE OD 2021. DO 2035. GODINE i IZVEŠTAJ O STRATEŠKOJ PROCENI UTICAJA PROSTORNOG PLANA REPUBLIKE SRBIJE OD 2021. DO 2035. GODINE NA ŽIVOTNU SREDINU.\nJAVNI UVID u nacrt Prostornog plana Republike Srbije od 2021. do 2035. godine (u daljem tekstu: Nacrt prostornog plana) i Izveštaj o strateškoj proceni uticaja Prostornog plana Republike Srbije od 2021. do 2035. godine na životnu sredinu (u daljem tekstu: Izveštaj o strateškoj proceni uticaja), održaće se OD 5. APRILA DO 5. MAJA 2021. GODINE U TRAJANjU OD 30 DANA. Nacrt prostornog plana sa kompletom referalnih karata i Izveštaj o strateškoj proceni uticaja biće izloženi u analognom formatu svakog radnog dana u sedištima upravnih okruga, odnosno u digitalnom formatu na internet stranici Ministarstva građevinarstva, saobraćaja i infrastrukture, kao i na internet stranicama upravnih okruga i jedinica lokalne samouprave.\nKomplet materijala koji se izlažu na javni uvid, kao i dodatne informacije, biće dostupne zainteresovanima na internet prezentaciji nadležnog ministarstva od početka održavanja javnog uvida na www.mgsi.gov.rs\nJavni uvid onlajn možete izvršiti ovde.


Knjige „Dan državnosti Srbije“ autora Bookmate — Šta da čitate — polica za knjige Bookmate\nU Srbiji se slavi 15. februar - Dan državnosti, u znak sećanja na taj dan 1804. kada je u Orašcu počeo Prvi srpski ustanak za oslobođenje od Turaka, ali i na isti dan 1835. godine, kada je proglašen prvi srpski Ustav koji je označio i početak savremene državnosti. Za vas izdvajamo neke zanimljive naslove koji se tiču Srbije kroz istoriju do danas.\nBookmateje dodao knjigu na policu za knjigeDan državnosti Srbijeпре 2 године\nZa knjigu Pisma iz Srbije Bojan Ljubenović je dobio nagradu za najbolju satiričnu knjigu.\nKnjiga se sastoji od više od sto pisama koje izmišljeni stranac piše svojima u inostranstvu i u njima opisuje Srbiju.\nPero Simić, čovek koji je godinama istraživao Titov život, u ovoj knjizi obrađuje odnos Josipa Broza Tita i komunističke partije prema srpskom državnom i nacionalnom pitanju posle završetka Drugog svetskog rata.\nOva je knjiga nastavak prvog dela ’’Tito i Srbi, knjiga 1 (1914–1944)’’ koja je obuhvatala period od početka Prvog svetskog rata do nastanka socijalističke Jugoslavije.\nKnjiga se bavi represijom revolucionarnog režima u posleratnim godinama.\nPero Simić se smatra najvećim proučavaocem Tita, njegove ličnosti i vladavine, a posebno njegovog odnosa sa Srbima koji je velika nepoznanica i misterija u Titovoj biografiji.\nTito i Srbi je istorijska biografija najkontroverznije ličnosti, jugoslovenskog predsednika, knjiga o protivrečnim vezama i odnosima Tita i Srba od početka Prvog do kraja Drugog svetskog rata.\nPoglavlje iz knjige Elene Vakaresku „Kraljevi i kraljice koje sam poznavala“\n(1904), u kojem se govori o kralju Milanu Obrenoviću, kraljici Nataliji, kralju Aleksandru Obrenoviću i Dragi Mašin.\nŽivot srpskog kralja Milutina.\nKralj Stefan Uroš II Milutin nije mogao da dođe do izražaja od svog slavnog pradede Stefana Nemanje i unuka cara Dušana. Ovom biografijom autor želi da podseti narod na njegove zasluge i vladavinu na prestolu srpske srednjovekovne države d 1282. do 1321. godine. Luka Mičeta govori o bitnim događajim ai ličnostima, kao i zasluzi i dobrim državnim sposobnostima kojima je Milutin uzdigao srpsku državu u najmoćniju silu na Balkanu.\nSlika Srbije u Evropi u proteklih dve stotine godine bila je takva da se naša zemlja uglavnom predstavljala kao „drugost“ Evrope, deo mračnog, tajanstvenog a privlačnog Orijenta ili izgubljeni raj slobode, pravde i blagostanja. Autorka ove knjige nije jedna od njih, jer ne otkriva stranu, egzotičnu zemlju, već svoju staru, pravu otadžbinu.\nSvetice ili bludnice, bogougodne supruge ili proračunati političari — žene srpskih vladara uticale su na našu istoriju više nego što pretpostavljamo.\nStudiozno se oslanjajući na pojedine istorijske izvore i odgovarajuću naučnu literaturu, Luka Mičeta se trudi da duboko pronikne u međuljudske odnose na dvoru Osmanskog carstva. Portreti Sulejmana i Hurem, dati sa velikom uverljivošću, pomažu u objašnjavanju mnogih burnih događaja u prestonici na Bosforu. Prilike na osmanskom dvoru, haremske spletke, političke igre, zakulisne radnje, ali i međudržavni sporazumi na taj način zadobijaju svoje pravo mesto i važnost.


Sud: Glamočak više nije prvi lovac u Kotor Varošu - Televizija K3\nSud: Glamočak više nije prvi lovac u Kotor Varošu\nJune 19, 2020, 4:06 pm\nIspunjeni su uslovi da se Milan Vasiljević upiše u sudski registar kao predsjednik Lovačkog udruženja (LU) “Uzlomac” Kotor Varoš, umjesto Nedeljka Glamočaka, dugogodišnjeg lidera tog LU, inače narodnog poslanika (SDS).\nZaključuje se to iz rješenja Osnovnog suda u Banjaluci, u kojem se navodi da je Vasiljević ovlašten za zastupanje i predstavljanje Udruženja, dok se iz sudskog registra briše Glamočak kao dosadašnje ovlašteno lice.\nU sudskom rješenju, koje je u posjedu “Nezavisnih”, navodi se da je Sud, uvidom u zapisnik sa sjednice Skupštine LU “Uzlomac”, održane lani, utvrdio da je na njoj prisustvovalo 38 delegata od ukupno 63, koliko ih Skupštinu Udruženja sačinjava. To, dodaje se, čini natpolovičnu većinu, dovoljnu za donošenje odluka.\n“Jedna od tačaka dnevnog reda bila je izbor novog predsjednika Udruženja. Kao kandidat za novog predsjednika Udruženja predložen je Milan Vasiljević, koji je izglasan od strane svih 38 prisutnih delegata u Skupštini”, piše u rješenju Osnovnog suda u Banjaluci, koje nije pravosnažno.\nKako se dodaje, imajući sve to u vidu, Sud pronalazi da su prilikom odlučivanja o zahtjevu za upis Milana Vasiljevića, kao lica ovlaštenog za zastupanje i predstavljanje, ispunjeni svi materijalni i formani uslovi da se Vasiljević upiše u sudski registar kao novo lice ovlašteno za zastupanje i predstavljanje.\n“Protiv ovog rješenja dozvoljena je žalba Okružnom sudu u Banjaluci u roku od 15 dana po prijemu, putem ovog suda”, navodi se u sudskom rješenju od 15. juna.\nGlamočak nam je kratko rekao da ovo rješenje nije vidio.\n“Čuo sam da je rješenje doneseno, ali ne znam šta dalje dok ne vidim sa advokatom”, rekao je Glamočak u kratkoj izjavi za “Nezavisne”.\nS druge strane, banjalučki advokat Jovo Pilipović, punomoćnik Glamočaka, siguran je da na ovo sudsko rješenje ide podnošenje žalbe.\n“Napisaću žalbu Okružnom sudu”, rekao nam je Pilipović, koji dodaje da je u pitanju prvostepeno rješenje, tako da se Vasiljević ne može upisati kao predsjednik dok ne bude postupano po toj žalbi.\nZatražen pritvor za Fikreta AbdićaStav TV K3 – 18.06.2020. – Gost: Predrag DAMJANOVIĆ, direktor Pedagoškog zavoda RS


Puljak: "Hvala Vladi što je dodijelila koncesiju trgovačkom društvu Žnjan d.o.o."\n11.11.2021. u 13:37h\n"Nadamo se da neće biti žalbi", poručio je gradonačelnik\n- Zahvaljujemo Vladi na odluci o koncesiji. Nadamo se da neće biti žalbi i da će ova odluka uskoro postati pravovaljana kako bismo što prije mogli započeti s realizacijom ovog za Split iznimno važnog projekta. Još jednom pozivam premijera Plenkovića da posjeti Split kako bismo mu predstavili projekt Žnjana, ali i druge važne projekte, kazao je gradonačelnik Ivica Puljak komentirajući vijest o odluci Vlade.\nhr Thu Nov 11 2021 13:37:43 GMT+0100 (CET) 2021-11-11T13:37:43Z STO POSTO d.o.o.


Sutra počinje 7. Međunarodni festival pantomime – P(h)antomfest\nSedmi Međunarodni festival pantomime – P(h)antomfest svečano će otvoriti 7. decembra u 20 časova u sali Doma vojske u Vranju zajedničkim izvođenjem pantomimičarske tačke (presecanjem zamišljene crvene vrpce) Snežana Simonović (sekretarka Međuopštinske organizacije gluvih i nagluvih Vranje), Nebojša Novković, direktor festivala i Dejan Tričković, predsednik skupštine Grada Vranja. Odmah nakon otvaranja, biće premijerno izvedena predstava pantomime „Odluke“, u režiji Trajčeta Gjorgieva, nastala u produkciji Festivala. U predstavi igraju članovi Međuopštinske organizacije gluvih i nagluvih Vranje: Aleksandra Demirović, Ivica Spasić, Jovica Stamenković, Jelena Momčilović, Milica Janjić i Smilja Bojković.\nFestival ove godine u potpunosti ostvaruje svoj cilj tako što u predstavi zajedno glume čujuća i gluva lica čime se u potpunosti briše razlika između njih kroz pantomimu.\nU okviru pratećeg programa 7. P(h)antomfesta Robert Post održaće u petak 7. decembra od 13 časova u Američkom kutku pri Narodnoj biblioteci u Vranju prezentaciju sa elementima diskusije pod nazivom „POST(ovi) sa puta“, dok će 8. decembra od 13 časova u prostorijama Međuopštinske organizacije gluvih i nagluvih Vranje (MOGN) biti održana „Čajanka kod prijatelja“ - eksperimentalni program koji je deo serijala „Pantomima izlazi na ulicu“. Kao i ranijih godina harizmatični makedonski pantomimičar Meto Janakievski svoju veštinu pokazaće van scene, ovog puta u druženju sa članovima MOGN-a , ali i svim drugim zainteresovanim ljudima koji žele da prisustvuju atraktivnom programu „Čajanka kod prijatelja“ i tom prilikom steknu nove prijatelje i upoznaju svoje sugrađane sa oštećenim sluhom.\nVranje, Sala Doma vojske, od 07 do 8.12.2018.\n07.12.2018. 20.00h / Svečano otvaranje festivala\n20.10h / Odluke (Srbija)\n21.00h / Krug života (Bugarska)\nSedmi Međunarodni festival pantomime – P(h)antomfest održaće se u Vranju 7. i 8. decembra u organizaciji Međuopštinske organizacije gluvih i nagluvih Vranje. Festival su ove godine podržali: Ministarstvo kulture Republike Srbije, Grad Vranje i Ambasada Sjedinjenih Američkih država u Beogradu. P(h)antomfest je pokrenut 2012. godine sa plemenitom idejom da se kroz umetnost, u ovom slučaju pantomimu, u umetnički proces aktivnije uključe gluve i nagluve osobe, te da se izbrišu razlike koje ih čine skrajnutim sa umetničke scene i u društvu uopšte.


Srbija je na nogama: Čačak, Leskovac, Požarevac, Kruševac, Šabac, Valjevo, Pančevo, Subotica, Novi Sad, Vranje, Vršac, Kikinda, Kraljevo, Užice, Smederevo, Zaječar, Loznica, Požega... - Balkanska\nU više gradova u Srbiji održani su protesti “Jedan od pet miliona”.\nČačanima su organizatori protesta poručili da je nakon smene aktuelne vlasti neophodna lustracija, u institucijama i politici. Ako do lustracije ne dođe i sistem ostane isti kao i do sada, poručuju da mladi onda treba da se spakuju i odu iz ove države.\nTreći protest održan je u Leskovcu, gde građani traže ostavku gradonačelnika Gorana Cvetanovića, oduzimanje Aleksandru Vučiću titule počasnog građanina, prestanak zapošljavanja nestručnih kadrova, hitnu smenu direktora bolnice i doma zdravlja, Nebojše Dimitrijevića i Slaviše Božića i bojkot rada leskovačkog parlamenta od svih opozicionih odbornika.\nU Požarevcu učesnici protesta ponovo traže otkrivanje izvršilaca i nalogodavaca ubistva Olivera Ivanovića, otkrivanje nalogodavca za fizički napad na Borka Stefanovića, profesionalno izveštavanje medija, pre svega RTS-a, ostavku predsednika Republike i stvaranje uslova za slobodne i fer izbore.\nU Kruševcu su nezadovoljni zbog situacije sa grejanjem u gradu, traže da se spreči nasilje koje se na delu videlo kada su napadnuti fudbaleri FK “Napredak” i da lokalni mediji rade u interesu svih građana i izveste o protestima.\nUz pištaljke i parole “Sinoć sendviči i autobusi, večeras sloboda i osmesi”, “Počelo je”, “Demokratija da, diktatura ne”, Šapčani su se u centru grada večeras okupili peti put kako bi izrazili nezadovoljstvo radom republičke vlasti.\nProtesti su održani i u Vranju, Kraljevu, Užicu, Smederevu, Zaječaru, Loznici i Požegi, Kikindi, Vršcu…\nFoto: Dušanka Vukotić\nFoto: Facebook/ 1od5miliona_ns\n“On ne zna jer se nikada nije bavio ozbiljnim poslovima, ali mi znamo šta to znači kada radiš ceo dan. Nama o poslu priča neko ko nikada nije radio. 98 odsto poljoprivrednog stanovništva nema pravo na knjižicu i poljoprivredno osiguranje”, rekao je Stanković.\nPenzioner Slavko Živanović kazao je da je “sultan zaveo diktaturu” i naglasio da su mu sin i unuci u Nemačkoj, pa je zbog toga što želi da se vrate u Srbiju on na ulici.\n“Šabac je oaza slobode i uzornog novinarstva. Gradonačelnik Šapca Nebojša Zelenović je čovek koji pokušava da to održi, slobodnu reč i slobodan grad. Juče vam je bio u gostima Vučić i nije mu palo na pamet da se javi gradonačelniku da će doći, ali je zato doveo ljude ljude za sendviče i sve je to izgledalo kao cirkus Medrano”, rekao je Radovanović.\nIZVOR: B92, BETA, RTS, BALKANSKA\nTags: 1 OD 5 MILIONA, PROTESTI, SRBIJA


Sumnja se da je on noćas ispod nadvožnjaka u Zrenjaninu, fizički napao pedesetdevetogodišnjeg muškarca i oteo mu torbu sa dokumentima i telefonom.\nOštećenom su u Urgentnom centru zrenjaninske bolnice konstatovane lake telesne povrede.\nOsumnjičenom je po nalogu osnovnog javnog tužioca, određeno zadržavanje u trajanju do 48 sati i on će, uz krivičnu prijavu, biti priveden osnovnom javnom tužiocu u Zrenjaninu.